text:
Kacaritakeun di Karajaan Galuh, permaisuri raja nu ngaran Dewi Naganingrum ngalahirkeun .Orokna lalaki nya mulus nya kasep .Mirengeuh kitu, Dewi Pangrenyep ,istri selir raja Galuh anu can pareng bae boga anak ,ngarasa sirik .
Hiji mangsa eta orok teh dicokot ku Dewi Pangrenyep ,diwadahan kana kandaga, di bekelan endog hayam sahiji, tuluy dipalidkeun ka walungan. Minangka gaganti eta orok, dewi pang renyep neangan anak bagong, tuluy di tunda di pangsarean Dewi naganingrum.
Kocapkeun tuluy ibur bae sanagara. Raja nandang wiwirang lantaran boga anak rupa bagong. Raja Galuh pohara murkana. Dewi Naganingrum geuwat di buang ka leuweung.
Demi orok tea, terus bae ngangkleung di walungan.
Hiji waktu kapanggih ku aki Balangantrang jeung nini Balangantrang. Eta orok dirawu dipangku, diurusan. Endogna nya kitu deui, diampihan, megar jadi hayam jago. Beuki lila budak teh beuki gede, wanter gede kawani, dingaranan Ciung Wanara.
Nincak sawawa, Ciung wanara miang ka dayeuh galuh, niat rek nyorog ngadu hayam. Hayam na teuing ku sakti taya nu nanding. Unggal di adukeun unggal bae, bisa ngelehkeun hayam nu lian. Eta sababna Ciung Wanara tepi ka wani mawa hayamna ka karajaan. Ngadu hayam jeung Prabu Galuh. Saur Kangjeng Prabu, lamun hayam Ciung Wanara meunang, piteumpangeunana nagara galuh saubeulah.
Der bae hayam teh diadu. Itu teuneu ieu ludeung. Silih pacok ku pamatuk, silih getik ku jangjangna, hayam sarua bedasna. Lila-lila hayam Ciung Wanara kadeseh, nepi ka kapaehan. Gancang disambat, dibawa ka sisi walungan cibarani. Dibanjuran tepi ka elingna pisan. Tuluy dibawa deui ka pakalangan, di adu keun deui jeung hayam Prabu Galuh. Keur kitu datang Nagawiru ti Gunung Padang, nyurup ka hayam ciung wanara. Atuh hayam teh pohara saktina. Hayam macok bari meupeuh,tepi ka paehna hayam Prabu Galuh.
Ciung wanara anu saenyana putra pituin prabu galuh, tuluy dibere nagara sabeulah sarta dijenengkeun jadi raja.
Add to your private libraryMy Library
Add this story to your public reading lists


c: text/html

text:
Citrānggada
Citranggada nyaéta anak cikal pasangan Raja Santanu jeung Satyawati dina wiracarita Mahabarata. Saprak Bisma (lanceuk téréna) ngedalkeun sumpah yén manéhna moal kawin saumur hirupna sarta moal neruskeun tahta Astinapura, Citranggada jadi raja ngagantikeun bapana sarta pamaréntahanana hasil. Waktu Citranggada naék tahta, Astinapura ngarasakeun katingtriman, hususna pikeun Satyawati, tapi ngan sajongjonan.
Tanpa disangka, mucunghul bancang pakéwuh di Astinapura nyaéta aya surat tangtangan ti saurang raja gandarwa anu boga ngaran nu sarua, Citrānggada. Manéhna ambek alatan ngarasa lamun aya dua raja nu ngaranna sarua mustahil baris hirup babarengan dina wanci nu bareng. Manéhna boga tékad yén salah sahiji di antarana kudu palastra. Citrānggada putera Santanu nampa tangtangan kasebut. Sanggeus éta, kajadian perang antara Citranggada putera Santanu jeung Citranggada gandarwa di "medan Kuru" atawa Kurusétra. Sanggeus perang campuh lumangsung salila tilu bulan, Citranggada putera Santanu gugur sarta kakawasaanana digantikeun ku adina, Wicitrawirya.
Saméméh mangkat, Citranggada tacan boga geureuha sahingga henteu ngabogaan turunan.
Harti ngaran[édit | sunting sumber]
Dina basa Sansakerta, kecap Citranggada sacara harfiah hartina "dipapaésan ku pinggel-pinggel anu éndah".

robotstxt: allowed

filter: keep


text:
Ku : MAMAT SASMITA English Version
Cenah mah di imahna teh boga cocooan, dua anak ucing keur kumincir. Di imah kuring mah geus dua bulan ilang dangiang, diburuan ge asa teu hegar henteu ari barala mah da aya ari nu sasapu bae mah. Kekembangan dina pot siga nu alum. Dua minggu kaliwat Mamah masang plang hareupeun imah tina sesemplekan triplek, aya tulisan unina : Rumah ini akan dijual TP hub 08xxx. Kuring kacida ngagebegna basa maca eta tulisan, geuning imah teh rek dijual. Kakara sababaraha poe sanggeus plang dipasang Mamah betus ngabejaan pangna eta imah rek dijual, pajarkeun rek pindah. Betusna ukur kitu. Keur kuring mah asa teu kaharti naha bet kudu pindah jeung naha imah kudu dijual sagala?
Teu wani tatanya boh ka Mamah boh ka Apa, sieun kabarerang. Pedah eta sok kaciri siga nu keur pahereng-hereng, malah ampir dua bulan siga nu tara pati patanya, lamun teu penting-penting teuing mah. Tara ari ningali pasea mah, malah nepi ka umur kuring sapuluh taun asa can ningali Apa jeung Mamah patorong-torong komo pasea mah. Duka pedah era ku budak pantar kuring, duka kitu we meureun etikana. Kungsi eta ge Mamah jeung Apa siga nu keur parea-rea omong, tapi barang jol kuring mah jep we jempling. Apa harita tuluy kaluar, ka buruan ngadon sasapu, ari Mamah mah tuluy kadapur kadenge kaprak keprek ngumbahan piring. Kituna teh basa poe Minggu, da ari sapopoe mah boh Mamah boh Apa sok ka kantor. Kuring di imah ukur jeung Bi Saroh, istri tengah tuwuh nu kumawula di kolot kuring.
Kungsi aya Ua Uyuh ti Cimahi ngobrol uplek jeung Mamah, tuluy kuring ngilu masamoan, Ua Uyuh teh rada beda sikepna, ngusapan sirah bari rada ngeukeupan. Saur Mamah harita “ Jung ameng kaditu, ieu mah nuju ngobrol dewasa…”. Kuring ngoloyor kaluar nepungan barudak deui nu keur arulin di buruan. Tapi kadenge keneh cariosan Ua ka Mamah “ Tong luluasan kitu…karunya ka budak..dipikir we heula eta mah..” Kuring teu ngarti naon maksudna. Kitu deui basa kuring dibawa ka Aki ku Apa, kecap tong luluasan karunya ka budak teh kadenge deui, eta mah ti Aki jeung ti Nini. Enya da dihenteu-henteu ge kuring teh geus umur sapuluh taun, sakola ge geus kelas lima. Aya hal hal anu pikahartieun ari ngadenge obrolan kolot tapi aya oge nu matak baluweng, teu kaharti. Lamun tea mah sagala tindakan kolot teh aya pakaitna jeung kuring nu jadi budakna, atuh matak naon mun brukbrak we ngabejaan. Kuring teh budak nunggal nu aya, kungsi rek boga adi lalaki ngan waktu Mamah ngandeg sababaraha bulan tuluy kaluron. Nyaho lalaki teh pedah di USG ku dokter. Mamah harita nangis eueuriheun, bari dibeyeng ka rumah sakit. Asana mah waktu umur kuring keur lima taun waktu keur di TK kelas enol besar.
Aya tulisan hareupeun imah yen imah rek dijual teh karasa ngaganggu, loba tatangga nu tatanya, loba tamu nu teu wawuh. Atuh kitu deui babaturan ge loba nu nanya, komo Heri mah, babaturan lalaki nu imahna kahalangan opat imah, remen pisan tatanya. Malah mun ulin ka imah teh sok hayoh we nangtung hareupeun tulisan, kungsi ngomong “sugan we unggal poe ge ieu tulisan teh aya keneh”, kuring malik nanya naon maksudna. Ari pokna enya lamun ieu tulisan aya keneh didieu hartina imah teh can payu, hartina Rere can pindah. Rere teh nenehna ngaran kuring ari lengkepna mah Rainy Ramadhani, ceuk apa, dibere ngaran kitu teh pedah basa kuring diborojolkeun keur bulan puasa bari keur ngaririncik hujan, tuluy di imah sok disebut Rere eta teh singgetan tina er-er dibaca tibalik. Kungsi tulisan imah rek dijual teh ku apa dilaan, tapi ku mamah dipasangkeun deui, dipakukeunana ge ditakol ku batu ti sisi jalan, da palu diteangan teh teu kapanggih, duka mun disumputkeun ku apa mah. Mun Mamah balik ti kantor sok mawa kotak kardus urut nu gede, tara loba mawana teh paling dua atawa tilu, keur engke ngepak
barang cek mamah teh. Nepa ka di dapur numpuk, disusun rapih, ditalian ku plastik.
Diwawaas mun kudu pindah imah teh karasa haroreamna, boa boa sakola ge kudu pindah. Nu matak nyeblak kana hate mah beurat ninggalkeun ade Ira, anak tatangga umurna kakara dua taun, apet pisan ka kuring. Mun kuring balik ti sakola sok keukeureuweut kana tas, neangan buku bari tutunjuk menta dipangmacakeun dongeng. Imahna pagigir-gigir pisan, malum imah kopel. Jadi lamun kuring balik sakola teh ade Ira sok geus megat, atawa miheulaan ulin di imah kuring dibarengan ku mamahna. Lucu ade Ira teh, ngomongna balelol keneh, ngan siga capetang, loba tatanya. Nyebut ka kuring Tet Lele, maksudna mah Teh Rere, lantaran cadel kadengena Tet Lele. Mun kuring keur nganggeuskeun PR sok miluan tapi tara ngaganggu, malah siga nu kerung milu mikiran. Mun kaciri kuring geus anggeus ngagawekeun PR, ade Ira sok tuluy emprak, siga nu atoheun lantaran sok terus dipangmacakeun dongeng. Kacipta mun kuring pindah, kuring kudu papisah jeung ade Ira. Meureun kuring bakal leungiteun ku anu ngajemput di lawang panto, meureun ade Ira bakal nananyakeun. Basa pere sakola ge kuring ka imah nini di Cicalengka, mamahna ade Ira kudu hayoh nelepon ka kuring, malah menta dipangdongengkeun dina telepon. Ari dongengna mah pira ge sakadang peucang jeung sakadang kuya, paling ge ukur tilu dongeng nu kuring apal, jeung nu aya dina buku ge eta keneh eta keneh. Duka teuing kunaon
atuh ade Ira resep resep teuing dipangdongengkeun ku kuring, padahal mamahna ge osok ngadongeng. Ngeusian imah teh geus aya kana dalapan taun mah, kitu teh saur mamah, mimiti ngeusian imah teh waktu kuring kakara umur dua taun, nya meureun saumur jeung ade Ira ayeuna. Gues loba kajadian nu kuring inget keneh, asana waktu kuring kelas hiji, usum ngijih, ka imah teh aya bangkong leutik, bancet tea. Anclog-aclogan, ngadeukeutan kuring nu keur anteng lalajo televisi, barang katingali kuring ngajerewet tarik, bari ngejat, jedak teh sirah ngadagor korsi, atuh puguh kuring beuki ngajerit. Mamah sareng Apa ngajol, reuwaseun, disangkana aya naon. Kuring tutunjuk kana bancet, jeung ngusapan tarang nu buncunur balas tidagor. Apa ngoer bancet ku sapu nyere, ari Mamah mah ningalian tarang, terus ngusapan. Kuring ceurik teh rada lila, eta tuda nyeri tarang, ku Mamah dibalur ku beas cikur meunang ngarendos. Kuring sare dina pangkonan Mamah.
Aya kajadian lucu, harita subuh, kuring ge sare keneh, ti kamar mandi Mamah ngajerit, Apa nu nuju netepan subuh ge reuwaseun, nepi ka solat ge ebat. Kuring ge hudang da kagandengan ku Mamah nu ngagedoran panto kamar mandi. Sugan teh aya naon, sihoreng aya cacing di kamar mandi. Mamah mah barang panto dibuka teh tuluy ngabret kaluar bari bubulucunan pinuh ku sabun. Mun inget kadinya sok seuri sorangan, mamah ge sok gumujeng, komo Apa mah sok tuluy ngaledek ka Mamah bari ngehkey. Saur Mamah pangna sieun ku cacing teh pedah keur leutik Mamah kungsi cacingeun.
Nu dipikabeurat sejenna, eta ari poe Minggu pasosore, kuring sok ngaji di masjid, ari indit atawa balik sok bareng jeung Heri, dibonceng kana sepedah. Nepi ka babaturan mah ngajangjaruhkeun majarkeun kuring jeung Heri teh bobogohan, pasangan ideal cenah. Dijangjaruhkeun kitu teh kuring sok ambek, jejebris, tapi ari indit atawa ari balik teu bareng jeung Heri teh asa aya nu leungit, antukna keukeuh we sok silih tungguan. Heri teh sakolana kelas hiji di SMP, tadina di SD nu sarua jeung kuring, sok bareng kana mobil jemputan nu sarua deuih. Ari keur kuring mah aya untungna sosobatan jeung Heri teh, mindeng loba nanyakeun pelajaran. Nu karasa Heri teh tulaten pisan mun mere nyaho pelajaran. Da manehna mah kaitung murid nu nyongcolang, keur di SD ge sok jadi juara bae. Ceuk Mamah ge alus boga babaturan siga Heri mah, pinter jeung bageur. Buukna galing, jangkung ngan rada hideung pakulitanana. Kungsi dina maen drama basa acara Agustusan kuring dipasangkeun jeung Heri, atuh babaturan mani ear jeung suat suit sagala. Dramana niru-niru lenong bocah, caritana kuring jeung Heri jadi pasangan suami istri.
Loba kajadian nu kasaksian di imah ieu, nu jadi kenangan manis, keur kuring mah moal kapopohokeun. Kabayang keneh ngaclogna bancet, Apa ngoerkeun ku sapu sanyere, tempatna kuring tidagor. Tuh dina tangga eta kuring sok ngalangeu, diuk dina titincakanana, tangga ka luhur ka tempat pamoean. Ari Heri sok diuk dina jojodog bari mukaan buku. Geus baku Heri mah mun ka imah teh sok mukaan buku ensiklopedi Indonesia atawa buku seri ilmu pengetahuan sejen. Apa nu sok meulian buku tehm majarkeun bacaeun kuring mun geus gede.
Tah palebah dieu kuring sok dadagangan mangsa kuring keur sakola TK, kungsi Mamah ngagambreng nyeukseukan pedah kuring corat coret ku spidol dina tembok deukeut kamar mandi. Ari ayeuna naha imah rek dijual sagala, jeung kudu pindah deuih. Kungsi eta ge nanya ka Bi Saroh, sugan aya beja naon alesanana pang kudu pindah, Bi Saroh kekepehan teu apal, kalah malik nitah nanya ka Mamah atawa ka Apa. Eta ge da kungsi nanya ka Mamah ari jawaban Mamah teh engke ge mun Rere tos ageung pasti ngartos, ari nanya ka Apa jawabanana teh taroskeun we ka Mamah. Jawabannana asa teu pararuguh, ari maksa ka Mamah teu biasa deuih. Kahayang teh bejaan we alesanana nu asup akal keur pantar kuring nu kakara umur sapuluh taun, sabelas jalan. Sabenerna mah teu hayang sakabeh pasoalan kolot kuring nyaho, kalieur-lieur, tapi pan ari soal pindah imah sakuduna kuring nyaho alesanana. Nu pangdipikasieun teh lamun kudu pindah sakola, mangkaning tereh ulangan naek ka kelas genep. Kacipta pungak pinguk di sakola anyar, euweuh kawawuhan hiji hiji acan, kumaha mun aya tanyakeuneun, mangkaning jauh jeung Heri. Ari nanya ka Apa sok teu jelas nerangkeunana, da nganggap kuring teh siga mahasiswa nu geus sagala nyaho. Mun nanya ka Mamah kalahka cerewedna, antukna kuring sok keuheul sorangan.
Tadi isuk-isuk, Mamah katingali tos kuramas, ngagaringkeun rambut ku anduk bari ngadagoan kuring mandi. Ari rek indit pisan ka kantor Mamah ngarawel plang tulisan imah rek dijual, tuluy diasupkeun kana wadah runtah. Kuring ngahuleng sakeudeung, tuluy ngagabrug Mamah, kuring ceurik bakat ku atoh, teu tulus pindah. Indit ka sakola teh karasa hegar, sugema, euweuh kahareneg, hayang buru-buru panggih jeung Heri, hayang ngagorowok teu tulus pindah. Apa mah ningali kuring ceurik teh tuluy ngusapan, henteu ari cumarita mah. Teu, teu hayang tatanya kunaon eta plang dipiceun kana wadah runtah. Nu puguh mah atoh we nu aya.
(Dimuat dina Majalah Mangle No.2201, 1-7 Januari 2009)


text:
Dido (penyanyi)
Dido (dibaca DYE-Doe) anu boga ngaran asli Dido Florian Cloud de Bounevialle O'Malley Armstrong nya éta penyanyi jeung penulis lagu asal Inggris[1]. Dido lahir di London, Inggris tanggal 25 Désémber 1971[1]. Indungna, Clare (Collins née) nya éta sastrawati Perancis sedengkeun Bapana, WIlliam O'Malley Armstrong nya éta manten ménéjer diréksi Sidgwick & Jackson[1]. Ngaran Dido dicokot tina ngaran Ratu Carthage (mitos), nalika leutikna, Dido sok dipoyok ku babaturanna alatan ngaranna anu anéh[1]. Bakat musik Dido geus katingali ti leurtik kénéh, Dido geus bisa maénkeun alat musik piano, recorder, jeung biola kalayan hadé[2].
Karir[édit | sunting sumber]
Dido kaasup penyanyi anu jarang ngarilis album, salila 13 taun, Dido ngan ngarilis 3 album studio jeung 1 album EP (demo)[2]. Taun 1995, Dido mulai ngarekam sababaraha lagu anu geus dikumpulkeunana dina hiji koléksi anu dijudulan Odds & Ends anu ahirna dirilis ku Netterk dina format CD di taun nu sarua[2]. Taun 1999, Dido ngarilis album studiona anu dijudulan No Angel, ieu album kajual nepi ka 12 juta kopi tur meunang 10 platinum[2]. Album Life For Rent dirilis taun 2003, anu ditutup ku album Safe Strip Home dina taun 2008[2][3]. Tapi najan jarang ngaluarkeun album, Dido loba meunang panglélér kaasup ti MTV Europe Music Award, BRIT Award, dan ASCAP UK Award[2].
Référénsi[édit | sunting sumber]
- ↑ a b c d (en)[Biografi Dido - artist.letssingiti.com] (diaksés tanggal 13 Nopémber 2011)
- ↑ a b c d e f [Dido- kapanlagi.com] (diaksés tanggal 13 Nopméber 2011)
- ↑ (en)[Diskografi Album] (diaksés tanggal 13 Nopémber 2011)


text:
Daily Archives: 16/05/2011
Kandungan Gula Kawung jeung Khasiatna
Bareto mah di Pamulihan loba pisan nu nyadap Kawung teh, Nu puguh mah urang beh pasir nyaeta urang Menda jeung Cikoneng. Tina hasil nyadap teh mimitina mah legen, terus bae diasakan ku jalan digodog hasilna gula beureum sok disebut gula kawung, beda jeung gula jawa, ari gula jawa mah nu disadapna teh kalapa, ieu mah kawung (basa Indonesiana Aren). Terus bae dicitak dina potongan awi jadi ganduan, unggal ganduan dientep 10 disebut sabonjor. Disebut sabonjor teh geus rapih dibungkus ku daun kalapa garing (baralak).
Ngan harita mah gula kawung teh ngan ukur pangamis masak jeun ngopi bae lolobana mah. Sanggeus ditalungtik ku jalma pinter, sihoreng gula kawung loba pisang mangfaatna.
Tah ieu kandungan jeung mangfaat Gula Kawung :
1. Riboflavin :
Ngabantu ngabentuk sel darah merah, ngahasilkeun antibodi, bareng jeung enzim ngahasilkeun energi nu diperlukeun ku awak manusia, jeung vitamin A ngabenerkeun selaput mukosa dina saluran pencernaan, ngahambat sel nu ruksak dina waktu proses produksi energi, ngabenerkeun sistem kerja jaringan jeung saluran pencernaan awak.
2. Thiamin :
Gunana keur koenzim dina metabolisme energi, nguatkeun sistem syaraf jeung otot, ngabantu awak nyieunt jeung ngagunakeun protein.
3. Niacin :
Gunana keur koenzim dina metabolisme Glukosa, Lemak jeung Alkohol, Ngabantu kesehatan kulit, sistem syaraf jeung sistem pencernaan, nurunkeun kadar kolesterol LDL, ningkatkeun fungsi kerja otak.
4. Nicotinic Acid :
Ngahambat jeung ngaluskan kurut jerawat, ngahambat sembelit jeung wasir.
5. Ascorbic Acid :
Ngabogaan fungsi Antibiotik, ngahambat Rematik, Flu jeung Asma, bisa oge nyegah Kanker, nyiptakeun sistem imunitas, ngokohkeun tulang jeung sendi, nu sifatna Antioksi jeung sanggup nangkal radikal bebas.
6. Kalsium :
Ngalancarkeun peredaran darah, nganormalkeun Tekanan Darah, nyaimbangkeun tingkat kaasaman darah, Nyegah Osteorosis (Keropos Tulang), nyegah panyakit jantung jeung nurunkan resiko Kanker Usus, mulihkan Gairah Seks nu turun/ lemah.
7. Vitamin B6 jeung lain-lain :
Metabolisme Protein & Karbohidrat, ngabantu dina produksi sel-sel darah merah, ngabantu sistem imunitas awak.
Naon Google teh?
Dalapan tahun katukang, dua urang mahasiswa Standford University nu ngaranna Larry Page jeung Sergey Brin ngamimitian usahana ngawangun hiji situs aplikasi keur ngalacak cara sistematis kumpulan data-data gede informasi nu aya di Internet. Supaya eta lalampahan jeung kahayang ngawujud, maranehna ngabutuhkeun hiji tempat nu aman tur merenah keur digarawe. Tuluy keur ngamitian digarawe meunang hiji garasi nu bogana Susan Wojcicki di Menlo Park Resident.
Ngan saukur nyewa $1700 dollar Amerika sabulanna ka si Susan, dua mahasiswa nu umurna karek duapuluh lima tahunan, satuju digarawena di garasi si Susan. Tah ti dinya nu ayeuna lahir hiji perusahaan raksasa nu bisa online nu pangaruhna gede di dunia anu ngaranna Google.
Mitina Susan teu nyangka, pagawean dua sobat dalitna bakal eksis mangtaun-taun, jeung bisa jadi perusahaan raksasa. Susan sorangan ngaku kenal jeung Brin dikenalkeun ku sobatna nu kabeneran bobogohan jeung si Brin. Dina danget ieu Susan ngajabat jadi Google’s Very Own Vice President ti Divisi Pengembangan Produk.
Salila lima bulan maranehna mimiti ngawangun Google di garasi ieu, jeung garasi eta geus jadi imah kadua maranehna. Salila eta oge Page jeung Brin boga kabiasaan ‘ngaratak’ eusi kulkas Susan, jeung kabiasaan ieu oge nu bakal ngainspirasi Google keur nyadiakeun ‘smorgasbord’ atawa dahareun gratis keur dalapan rebu karyawanna dina unggal poe panaluntikan, di unggal bulanna.
Ayeuna Google geus kasohor jadi perusahaan raksasa nu moal pisan deui ninggalkeun hiji garasi, ku sabab ti eta ayeuna Google nyoba ngausahakeun sejarahna jeung ngaupayakeun meuli garasi eta samodel bentuk panyalindungan maranehna tina hiji sejarah migawe rongkah waktu jaman katukang nu ngadikeun Google jiga ayeuna.
Salah saurang juru bicara Google, Jon Murchinson ngawawarkeun ka Bigmouthmedia, Google geus meuli garasi eta nu tujuanna panyalindungan warisan sejarah, salain ti eta maranehna percaya ka hiji mitos keur ngarawat hiji warisan. Ayeuna, Google nu mimitina di Menolo Park jadi hiji perusahaan nu ngabogaan aset sanilai $10 milyar dollar Amerika jeung nilai pasar nepi ka $125 milyar dollar Amerika, hiji lumpatan nilai nu kacida gedena tina nilai awal perusahaan, dalapan tahun katukang mimiti diadegkeun ku Page jeung Brin ngan saukur $1 juta dollar Amerika.
Google ayeuna sadar posisina nyaeta hiji perusahaan Search Engine jeung branding nukacida kuatna, sanggeus ngaliwatan waktu dalapan tahun migawe kacida beuratna. Sajalan jeung hal eta, popularitas ‘Kantor Garasi Google’-oge beuki kasohor. Hal eta ngingetkeun urang kana garasi Palo Alto jeung Los Alto, di dinya Hewlett-Packard jeung Apple mimiti ngadegkeun tahun 1938 jeung 1970. Hewlett-Packard akhirna meuli garasi tempat maranehna ngamimitian usaha eta, nu nilaina $1,7 juta dollar keur hiji garasi ngan ukuran 3,6 x 5,4 meter, nu baheula maranehna nyewa $45 dollar Amerika sabulanna. Nepi ka ayeuna, sabaraha gedena duit nu dibayarkeun Google keur imah nu luasna 177 meter persegi, eta oge masih dirusiahkeun.
Jadi bener meureun, Google ngarencanakeun ngahijikeun imah jeung garasi eta, can aya beja nu pasti kana hal eta. Ngan aya sababaraha jalma ngomong, aya pamikiran ka dinya mah, keur dijadikeun guest house, ngan salila ieu loba pisan bus pariwisata jeung wisatawan nu nyokot gambar di ‘Kantor Garasi Google’, Ngan ti pihak Google boga pamenta ka The Associated Press, tong dipublikasikeun garasi eta teh. Sing kumaha oge, alamat ‘Kantor Garasi Google’ mah gampang pisan diteangan di internet.
Sumber. http://www.beritanet.com/Business/Corporation/nostalgia_garasi_google.html


text:
Jangkrik
Jangkrik, famili Gryllidae, mangrupakeun serangga nu bisa disada, mirip simeut jeung cihcir (ordo Orthoptera), tapi awakna rada depé sarta boga anténeu panjang.
Daptar eusi
Deskripsi[édit | sunting sumber]
Jangkrik kawentar ku sora stridulasina (ukur nu jalu), nu disada ku cara ngagésékkeun jangjang atawa sukuna, sahingga sora nu kaluar téh béda pikeun masing-masing spésiés. Aya dua tipeu sora jangkrik: sora panggero jeung sora pangolo. Sora panggero anu tarik ditujukeun pikeun ngirut bikang sarta ngusir jalu nu séjén, sedengkeun sora pangolo nu alon mah dipaké mun bikangna geus deukeut. Jangkrik bikang boga organ paneundeun endog (ovipositor) nu bentukna kawas jarum. Ciri fisik séjénna nu ngabédakeun antara nu jalu jeung nu bikang, nyaéta ayana batik dina jangjang luar jangkrik jalu (umumna), sedengkeun nu bikang mah ukur garis-garis nuturkeun "tulang" jangjangna.
Sora 'krik-krikan' jangkrik téh gumantung ka spésiés jeung hawa lingkunganana. Ilaharna, sora jangkrik bakal leuwih tarik mun hawa leuwih panas (kira 60 'krik' per menit dina 13 °C). Hubungan antara hawa jeung lobana 'krik-krikan' katelah salaku Hukum Dolbear.
Nu geus kanyahoan, di sakuliah dunya téh jangkrik kabagi kana kira 900 spésiés. Ngarah teu pahili jeung simeut, perlu diinget yén jangkrik mah liar peuting, béda jeung simeut nu liar beurang.
Taun 1970, William H. Cade manggihan yén parasit laleur Tachinidae Ormia ochracea ogé katarik ku sora jangkrik jalu, kalawan maksud pikeun melakkeun anakna dina awak jangkrik jalu.
Di Asia, jangkrik sok dikukut, boh nuturkeun kapercayaan (utamana di Cina), atawa ukur kalangenan. Di daérah judi, misalna Makau, jangkrik ogé sok diadukeun.
Pikeun nu miara manuk, jangkrik ogé sok dikukut pikeun parab.
Taksonomi[édit | sunting sumber]
Di Tatar Sunda, aya sababaraha spésiés jangkrik anu dipikawanoh, tapi rujukan nu nyebutkeun klasifikasina can kapanggih:
- Gopur; awakna saluhureun kuntring, sadana teu pati harus, tara diadukeun.
- Jangkrik Kalung; warna awak & jangjangna hideung atawa coklat, aya polét warna emas dina lebah puhu jangjangna (deukeut 'beuheung'na), sok diadukeun.
- Kuntring; dibédakeun ti jangkrik umumna tina sorana nu ngelentring "tring tring tring...", warna awakna coklat.
- Bakecét; jangkrik leutik nu sok aya di jero imah, awakna hawuk/coklat belang/tutul.
- Kasir; spésiés jangkrik nu kawilang badag (panjangna kira nepi ka 5 cm), awakna ampir hideung meles.
Baca ogé[édit | sunting sumber]
Sumber rujukan[édit | sunting sumber]
- Cricket, Wikipédia édisi basa Inggris (13 Juni 2006)


text:
Sél punca
Sél punca atawa Sél sirung hartina sél mimiti nu ilaharna aya di sakabéh organisme multisél nu mibanda kamampuh nganyarkeun manéh ku cara meulah diri sarta bisa dididefensiasi jadi rupa-rupa tipe sél. Panalungtikan dina widang sél sirung manusa dimimitian ku papanggihan élmuwan Kanada, Ernest A. McCulloch jeung James E. Till taun 1960-an.[1][2]
Sél sirung mamalia sacara umum dibagi kana dua kategori: sél sirung émbrionik (diturunkeun tina blastosis) jeung sél sirung sawawa (tina jaringan mamalia sawawa). Dina émbrio nu keur mekar, sél sirung bisa ngalaman diferensiasi jadi sagala rupa jaringan émbrio. Dina organisme sawawa, sél sirung jeung sél turunanana meta salaku sistim omé pikeun sél-sél dina awak.
Kusabab bisa tumuwuh sarta dirobah jadi jaringan husus modél otot atawa saraf, sél sirung ditalungtik kabisana pikeun natambaan kasakit genetik. Kandidat utamana mah nyaéta garis sél émbrionik, sél sirung émbrionik otolog nu dihasilkeun tina kloning terapeutik, sarta sél sirung tina getih ari atawa sungsum tulang.[3]
Daptar eusi
Pasipatan sél sirung[édit | sunting sumber]
Pasipatan panangtu[édit | sunting sumber]
Ambahan harti sél sirung anu lega diwatesan ku dua pasipatan:
- Nganyarkeun manéh (self-renewal) - bisa ngalaman sababaraha kali daur meulah sél bari teu ngalaman diferensiasi.
- Poténsi tanpa wates (unlimited potency) - bisa ngalaman diferensiasi jadi tipe sél sawawa naon baé.
Pedaran poténsi[édit | sunting sumber]
Poténsi ngécéskeun poténsial diferensiasi (poténsi pikeun ngalaman diferensiasi jadi rupa-rupa tipe sél) sél sirungna.
- Sél sirung totipotén dihasilkeun tina ngahijina sél endog jeung spérma. Sél nu dihasilkeun tina sababaraha beulahan awal endog nu geus dibuahan ogé masih totipotén. Sél-sél ieu bisa ngalaman diferensiasi jadi tipe-tipe sél émbrionik jeung ékstraémbrionik.
- Sél sirung pluripotén diturunkeun tina sél totipotén nu bisa ngalaman diferensiasi jadi sél-sél nu diturunkeun tina tilu germ layer.
- Sél sirung multipotén ukur bisa ngahasilkeun sél anu sakulawarga deukeut kénéh (misalna sél sirung hématopoietik ngalaman diferensiasi jadi sél getih beureum, sél getih bodas, platélét, jsb.).
- Sél unipotén ukur bisa ngahasilkeun hiji tipe sél, tapi masih boga pasipatan nganyarkeun manéh nu ngabédakeun éta sél ti sél non-sirung.
Hambalan penting dina panalungtikan sél sirung[édit | sunting sumber]
- 1960-an - Joseph Altman jeung Gopal Das némbongkeun bukti neurogenesis sawawa, kagiatan sél sirung dina uteuk; laporan aranjeunna patukang tonggong jeung dogma "euweuh neuron anyar"-na Cajal, sahingga harita mah teu dianggap
- 1963 - McCulloch jeung Till ngagambarkeun ayana sél nu nganyarkeun manéh dina sungsum tulang beurit
- 1968 - cangkok sungsum tulang antara dua adi-lanceuk kabukti bisa natambaan SCID
- 1978 - Sél sirung Hématopoietik kapanggih dina getih ari manusa
- 1981 - Sél sirung émbrionik beurit diturunkeun tina massa sél jero
- 1992 - Sél sirung saraf/neural dibudidayakeun in vitro salaku neurosfir
- 1995 - Présidén Bill Clinton nyatujuan Amandemén Dickey nu nyaram ayana anggaran federal pikeun kagiatan panalungtikan anu maké émbrio manusa.
- 1997 - Leukemia kapanggih asalna tina sél sirung hématopoietik, bukti munggaran ayana sél sirung kangker
- 1998 - James Thomson saparakanca ngembangkeun garis sél sirung émbrionik munggaran di Universitas Wisconsin-Madison.
- 2000-an - Sababaraha laporan ngeunaan plastisitas sél sirung sawawa dipublikasi.
- 2003 - Dr. Songtao Shi ti NIH manggihan sumber anyar sél sirung sawawa tina huntu susu[4]
- 02 Nopémber 2004 - California nyatujuan Proposisi 71 nu nyadiakeun anggaran nagara $3 miliar pikeun panalungtikan sél sirung émbrionik manusa.
- 2004-2005 - Panalungtik Koréa Hwang Woo-Suk ngaku geus ngembangkeun sababaraha garis sél sirung émbrionik manusa tina oosit manusa nu can dibuahan. Kadieunakeun kabuktian garis sél éta palsu.
- 2005 - Para panalungtik ti Universitas Kingston, Inggris ngaku geus manggihan sResearchers atl sirung kategori tilu, nu dilandih cord-blood-derived embryoniclike stem cells (CBEs, sél sirung mirip émbrionik), diturunkeun tina getih ari-ari. Kelompok ieu nyebutkeun yén sél-sél ieu bisa didiferensiasi jadi rupa-rupa tipe sél nu leuwih lengkep batan sél sirung sawawa.
- 2001-2006 - Présidén George W. Bush ngadukung Kongres pikeun nyadiakeun anggaran féderal pikeun panalungtikan sél sirung émbrionik nu kabéhna ampir $100 juta.
Rujukan[édit | sunting sumber]
- Stem cell, Wikipédia édisi basa Inggris (per 16 Januari 2007)
- ↑ Becker AJ, McCulloch EA, Till JE (1963). "Cytological demonstration of the clonal nature of spleen colonies derived from transplanted mouse marrow cells". Nature 197: 452-4. PMID 13970094.
- ↑ Siminovitch L, McCulloch EA, Till JE (1963). "The distribution of colony-forming cells among spleen colonies". Journal of Cellular and Comparative Physiology 62: 327-36. PMID 14086156.
- ↑ Tuch B (2006). "Stem cells--a clinical update.". Aust Fam Physician 35 (9): 719-21. PMID 16969445.
- ↑ Shostak S (2006). "(Re)defining stem cells". Bioessays 28 (3): 301-8. PMID 16479584.
Tumbu kaluar[édit | sunting sumber]
- Umum
- Kalawarta ilmiah


text:
Biologi
Biologi ngarupakeun élmu ngeunaan mahluk hirup. Ulikanana museur dina ciri jeung paripolah organisme, cara tumuwuhna spésiés jeung individu, sarta interaksi hiji jeung nu séjénna tur lingkunganana.
Daptar eusi
Ihtisar[édit | sunting sumber]
Biologi boga ambahan nu lega na lapang akademik nu mindeng diteuteup salaku hiji disiplin nu mandiri. Kalawan babarengan, biologi ngulik kahirupan nu aya dina skala nu lega:
- na skala atomik jeung molekular, biologi molekular, biokimia, jeung genetik
- na skala sélular, biologi sél
- na skala multisélular, fisiologi, anatomi, jeung histologi
- na tingkat tumuwuhna atawa ontogeni organisme individual, developmental biology
- na tingkat tumurunna kolot ka anak, genetik
- na tingkat paripolah kumpulan, etologi
- na tingkat sakabéh populasi, genetik populasi
- na skala multi-spésiés lineage, sistematik
- na tingkat silih gumantung antara populasi jeung habitatna dina ékologi sarta biologi évolusionér
- sarta, sacara spékulatif, xenobiology dina tingkat kahirupan saluareun Bumi.
Widang ulikan na biologi[édit | sunting sumber]
Aérobiologi -- Anatomi -- Arachnology-- Astrobiologi -- Biokimia -- Bionik -- Biogéografi -- Bioinformatik -- Biomékanik -- Biofisik-- Biotéknologi -- Botani -- Biologi sél -- Chorology -- Kladistik -- Crustaceology -- Cryptozoology -- Siklus -- Sitologi -- Developmental biology -- Panyakit (Panyakit genetik, Panyakit inféksi) -- Ékologi (Ékologi téoritis, Simbiologi, Autecology, Synecology) -- Ethology -- Entomologi -- Biologi évolusi (Évolusi) -- Evolutionary developmental biology -- Freshwater biology -- Genetik (Genetik populasi, Genetik kuantitatif, Genomik, Protéomik) -- Hérpetologi -- Histologi -- Biologi manusa (Antropologi) -- Ichthyology -- Imunologi -- Patologi -- Épidemiologi -- Limnologi -- Malacologi -- Mammalogi -- Biologi laut -- Mikrobiologi (Bakteriologi) -- Biologi molekular -- Morfologi -- Mikologi / Lichenology --- Myrmecology --- Élmu saraf (Neuroanatomi, Neurofisiologi, Élmu saraf sistem, Psikologi biologis, Psikiatri, Psikofarmakologi, Behavioral science, Neuroethology, Psikofisik, Élmu saraf komputasional, Élmu saraf kognitif, Élmu kognitif)-- Onkologi (ulikan ngeunaan kangker) -- Ontogeni -- Asal-usul manusa -- Ornitologi -- Paléontologi (Paléobotani, Paléozoologi)-- Parasitologi -- Fikologi (Algologi) -- Filogeni (Filogenetik, Filogéografi) -- Fisiologi -- Fitopatologi -- Biologi struktural -- Taksonomi -- Toksikologi (ulikan ngeunaan racun jeung polusi) -- Virologi -- Xénobiologi -- Zoologi
Disiplin nu pakait[édit | sunting sumber]
Jalma jeung sajarah[édit | sunting sumber]
Inohong widang biologi -- Sajarah biologi -- Hadiah Nobel widang fisiologi atawa tatamba -- Kala biologi jeung kimia organik
Daptar jejer[édit | sunting sumber]
Tempo: Daptar jejer biologi
Naon prioritas urang nulis di dieu? Pikeun mantuan ngembangkeun daptar jejer-jejer nu pangdasarna dina widang biologi, mangga tempo Wikipédia: jejer dasar biologi.
Évolusi jeung biologi[édit | sunting sumber]
Salasahiji konsép puseur jeung pangatur dina biologi nandeskeun yén sadaya nu hirup diturunkeun ti hiji common origin ngaliwatan prosés évolusi. Charles Darwin nerangkeun konsép téoritis évolusi nu masih kénéh jadi puseur nepi ka kiwari, ku jalan ngajukeun seléksi alam pikeun mékanismena. Salajengna genetic drift dirangkul salaku mékanisme tambahan dina nu disebut sintésis modern. Sajarah évolusionér hiji spésies— nu ngécéskeun karakteristik rupa-rupa spésiés asal-usulna—sarta kakaitan genéalogis jeung spésiés séjénna disebut filogeni. Rupa-rupa pendekatan dina biologi ngahasilkeun informasi ngeunaan filogeni. Salasahijina nyéta ku ngabandingkeun urutan DNA nu diulik dina biologi molekular atawa genomik jeung ngabandingkeun fosil atawa rekaman séjénna ngeunaan organisme kuna dina paléontologi. Para ahli biologi ngatur jeung nganalisis hubungan évolusionér ngaliwatan rupa-rupa métode, di antarana filogenetik, fenetik, sarta kladistik. Kajadian-kajadian utama dina évolusi mahluk hirup, sakumaha nu ayeuna diagem ku maranéhna, diringkeskeun dina evolutionary timeline.
Klasifikasi mahluk hirup[édit | sunting sumber]
Klasifikasi mahluk hirup disebutna sistematika atawa taksonomi, nu kudu ngeunteung kana tangkal évolusi (tangkal filogenetik) organisme-organisme nu baréda. Taksonomi ngumpulkeun organisme-organisme dina kumpulan nu disebut taksa, sedengkeun sistematika nyiar patali-patalina. Sistem nu dominan disebut taksonomi Linnaean, nu ngawengku urutan jeung tatangaran binomial. Kumaha hiji organisme dibéré ngaran diatur ku kasapukan internasional saperti International Code of Botanical Nomenclature (ICBN), International Code of Zoological Nomenclature (ICZN), jeung International Code of Nomenclature of Bacteria (ICNB). Draf kaopat BioCode geus medal taun 1997 dina usaha ngabakukeun tatangaran na tangkalna, ngan rupana can sacara formal diadopsi. International Code of Virus Classification and Nomenclature (ICVCN) tetep aya di luareun BioCode.
Sacara tradisional, mahluk hirup dibagi kana lima karajaan:
Ngan, sistem lima-karajaan ieu kiwari geus loba dianggap tinggaleun jaman. Pilihan séjén nu leuwih modern sacara umum dimimitian ku sistem tilu-wewengkon:
Wewengkon ieu ngagambarkeun aya henteuna inti tur béda ékstérior sélna.
Aya ogé saréngréngan parasit intrasélular nu "teu hirup" dina harti aktivitas métabolismena:
Sajarah kecap "biologi"[édit | sunting sumber]
Diwangun ku ngagabungkeun kecap Yunani Bίoς (bios), nu hartina 'hirup', jeung λόYoς (logos), nu hartina 'kecap', kecap "biologi" dina harti modern jigana mimiti diwanohkeun sacara séwang-séwangan ku Gottfried Reinhold Treviranus (Biologie oder Philosophie der lebenden Natur, 1802) jeung ku Jean-Baptiste Lamarck (Hydrogéologie, 1802). Kecap ieu kadang kasebutkeun cenah diciptakeun taun 1800 ku Karl Friedrich Burdach, tapi ogé kapanggih na judul Michael Christoph Hanov Volume 3 Philosophiae naturalis sive physicae dogmaticae: Geologia, biologia, phytologia generalis et dendrologia, nu medal taun 1766.
Tempo ogé[édit | sunting sumber]
- Eukariot
- Asal-usul hirup
- Morfologi
- Lingkungan
- Ékosistem
- Ahli biologi
- Dokter
- NASA Ames Research Center
- Bachelor of Science
- Daptar téknologi
- Masalah nu teu kaungkab dina biologi
- Daptar jejer ngeunaan konservasi
Tumbu kaluar jeung sumber séjén[édit | sunting sumber]
Tumbu[édit | sunting sumber]
- Bukutéks Biologi Umum Wiki, buku biologi, jeung situs Bukuwiki.
- Kaca Biologi Kimball, http://users.rcn.com/jkimball.ma.ultranet/BiologyPages : Buku téks online.
- Tangkal Kahirupan, http://tolweb.org/tree/phylogeny.html : A multi-authored, distributed Internet project containing information about phylogeny and biodiversity.
- The Journal of Biology, http://www.jbiol.com : Jurnal panalungtikan, leutik tapi gratis.
- The Public Library of Science: Biology, http://www.plosbiology.org : Jurnal panalungtikan nu leuwih anyar, tapi ogé leuwih ambisius.
- BioCode, http://www.rom.on.ca/biodiversity/biocode/biocode1997.html : Proposal pikeun tata ngaran organisme.
- PhyloCode
Bacaeun[édit | sunting sumber]
- Lynn Margulis, Five Kingdoms: An Illustrated Guide to the Phyla of Life on Earth, 3rd ed., St. Martin's Press, 1997, paperback, ISBN 0-8050-7252-7 (many other editions)
- Neil Campbell, Biology: Concepts & Connections (4th edition), Benjamin-Cummings Publishing Company, 2002, hardcover, ISBN 0-8053-6627-X (college-level text)


text:
kumpulan carita/dongeng pikaseurieun pikeun saha wae anu resep tur daek kana ngamumule budaya sunda
Kamis, 14 Juli 2011
NU SUING
Wa haji : Cing jang sebutkeun alif
Ardasim : aliiiiip
Wa Haji : baaaa
Ardasim : mpaaa
Wa Haji : lain mpa tapi baaaa, perhatikeun ku maneh dina harkat jeung tajwidna (si uwa rada muncereng)
Wa Haji : sok sakali deui....baaaa..!!
Ardasim : mmmmpaa..
Wa Haji : ( keuheul jeung ngamaklum) sok tuluykeun..!!
Wa Haji : jim..
Ardasim : jiiiip..
Wa Haji (ambeek) lain jip atuh, tapi jim..cing sok sebutkeun..!
Wa Haji : jiiiim
Ardasim : Jiiiiip
Wa Haji : lain jip!!eta mah treuk goblog..!!!


text:
Boson
Boson, nu ngaranna dicokot tina ngaran Satyendra Nath Bose, nyaéta partikel-partikel anu ngawangun kaayaan kuantum komposit simétrik-total. Minangka hasilna, ieu partikel taat kana statistik Bose-einstein. Téorema spin-statistik nganyatakeun yén boson ngabogaan spin bilangan buleud. Boson ogé hiji-hijina partikel anu bisa nempatan kaayaan anu sarua jeung anu séjénna.
Sakumna partikel dasar mangrupakeun boson atawa fermion.
Gauge boson nyaéta partikel dasar anu boga fungsi mawa gaya fundaméntal kawas boson véktor W dina gaya lemah, gluon dina gaya kuat, foton dina gaya éléktromagnétik, sarta graviton dina gaya gravitasi.
Partikel nu kawangun ku sajumlah partikel séjén (kawas proton atawa nuklei) bisa mangrupakeun fermion atawa boson, gumantung kana spin totalna. Ku alatan éta, réa nuklei mangrupakeun boson.
Conto boson:
- atom Helium-4
- atom Sodium-23
- Nuklei kalawan spin bilangan buleud
- foton
- boson W sarta Z
- gluon
- boson Higgs
- fonon
Tempo ogé[édit | sunting sumber]
Rujukan[édit | sunting sumber]
- Sakurai, J.J. (1994). Modern Quantum Mechanics (Revised Edition), pp 361-363. Addison-wesley Publishing Company. ISBN 0-201-53929-2.


text: 1Isa angkat ka tempat ibadah deui. Harita, di dinya teh aya nu kempreng. 2Nu araya di dinya, aya nu hayang bisa nyalahkeun ka Isa. Kitu, nu matak sagala gerak-gerik Anjeunna, kacida diawaskeunana; sugan-sugan, Anjeunna, kagungan niat nyageurkeun dina poe Sabat. 3Isa nimbalan ka eta nu kempreng teh, saur-Na, “Coba ka dieu ka hareup!” 4Ti dinya, Anjeunna mariksa ka nu kumpul, “Naon anu ku Toret diidinan dipigawe dina poe Sabat? Kudu nulung atawa kudu nyilakakeun? Kudu numbu umur atawa megatkeun nyawa batur?” Nu kumpulan ngabaretem. 5Mayunan anu baredegong kitu, manah-Na ngerik. Anu kumpul dipapay diteuteup bari bendu. Tuluy ngalahir ka nu kempreng tea, “Cik, jungjungkeun eta leungeun!” Barang dijungjungkeun, wet terus cageur. 6Urang Parisi tinglaleos, medal sila, ti eta tempat ibadah. Langsung bae maranehna ngayakeun babadamian jeung parteyna Raja Herodes, neangan jalan pikeun nelasan Jungjunan. 7Isa katut murid-murid jengkar ka Talaga Galilea, diiring balarea. 8Aya nu ti Galilea, ti Yudea, ti Yerusalem, ti wewengkon Idumea, ti wewengkon peuntaseun Ciyordan, ti wewengkon nagri Tirus, jeung ti Sidon. Eta jelema rea naluturkeun teh lantaran maranehna panasan ku beja. 9Sanggeus eta jelema-jelema ngumpul; jadi pohara lobana. Isa mundut ka murid-murid, supaya disayagikeun parahu, malar henteu kasedekkeun. 10Pasedek-sedek teh lantaran Anjeunna sok nyageur-nyageurkeun tea. Atuh nu garering teh parebut paheula-heula nyabak Anjeunna. 11Ari anu kasurupan roh jahat mah, barang ret ka Anjeunna teh tingrumpuyuk bari ngagero, “Anjeun teh Putra Allah!” 12Tapi Isa ngalarang pisan, ka eta roh-roh jahat, nyaritakeun saha Anjeunna teh. 13Geus kitu, Isa unggah ka pasir. Anjeunna nyauran sawatara urang anu cop kana manah-Na. 14Sanggeusna kumpul, ku Anjeunna dipilih dua welas urang. Eta nu kapilih teh, disebatna Rasul. “Maraneh ku Kami dipilih, supaya marengan Kami salilana,” dawuhana-Na. 15“Engke, maraneh, ku Kami diutus nepikeun Injil jeung dibere kakawasaan pikeun ngusir setan-setan.” 16Ngaran-ngaran nu kapilih, nya eta: Simon anu katelah Petrus; Yakobus bin Sebedeus jeung Yahya, dulurna. 17Ieu nu duaan ku Anjeunna disebatna “Boanerges,” hartina “Anakna guludug.” 18Tuluyna: Andreas, Pilipus, Bartolomeus, Mateus, Tomas, Yakobus bin Alpius, Tadeus, Simon Selotes, 19jeung Yudas Iskariot anu engkena ngahianat ka Jungjunanna. 20Ti dinya, Isa lebet ka hiji imah. Breg deui jelema-jelema, nepi ka Anjeunna katut murid-murid teu kabujeng tuang-tuang acan. 21Barang wargi-wargi-Na meunang beja, buru-buru nyarusulan rek dicandak mulih. Lantaran aya beja, cenah, Anjeunna teh geus kirang emutan. 22Ari cek ahli-ahli Kitab mah, anu daratang ti Yerusalem, majar teh, “Kaasupan Beelsebul!” Jeung, “Bisaeun ngusir setan-setan teh lantaran ku kapala setan.” 23Maranehna, ku Anjeunna sina kumpul; lajeng Anjeunna nyarios ku ibarat-ibarat, saur-Na, “Naha bisana Iblis ngusir Iblis? 24Nagara anu pecah-belah tangtu moal tahan: 25Rumah tangga anu pecah-belah tangtu baruntak. 26Kitu keneh, lamun iblis pada iblis bentrok sarta pecah, karajaanana baris tamat. 27Sabalikna, ka jelema gagah mah, saurang ge moal aya nu bisa asup ka imahna pikeun ngaringkid barang-barangna; lamun jelemana henteu dibarogod heula. 28Tengetkeun ieu ucap Kami: Dosa per dosa manusa, katut omongan-omongan kotorna anu doraka, aya hampuraeunana. 29Tapi jelema anu nganistakeun Ruh Allah mah, geus teu bisa dihampura sama sakali. Sabab dosana teh, geus jadi dosa anu langgeng.” 30Jungjunan ngadawuh kitu teh, ka jelema-jelema anu nyebutkeun yen Anjeunna kaasupan roh jahat. 31Ibu jeung saderek Isa, anu nyarusulan tea, geus tararepi. Tapi di laluar bae, teu bisa asup; jadi, ngan talatah supaya Anjeunna kaluar. 32Ku nu dareukeut diukna ka Isa diunjukkeun, “Tuang ibu sumping sareng saderek-saderek, saurna hoyong nepangan.” 33Isa ngawaler, “Saha kitu nu jadi indung jeung dulur-dulur Kami teh?” 34Sasaurana-Na bari mencrong ka nu ngariung. Saur-Na deui, “Ieu indung jeung dulur-dulur Kami mah! 35Nya eta, sing saha bae anu ta'at kana timbalan Allah. Tah, nu kitu indung Kami mah; nu kitu dulur-dulur Kami mah, boh awewe, boh lalaki.”


text:
Alanin
Alanin (Ala), ngaran kimiana asam 2-aminopropanoat téh nyaéta asam amino non-ésénsial. Di alam, alanin aya dina dua énansiomér L-alanin jeung D-alanin. L-alanin ngarupakeun salah sahiji ti 20 asam amino nu paling umum dipaké dina sintésis protéin, sahandapeun leusin, kira 7.8% tina struktur primér dina 1.150 conto protéin [1]. D-alanin aya dina pinding sél baktéri jeung sababaraha antibiotik péptida.
Daptar eusi
Struktur[édit | sunting sumber]
Atom a-karbon dina alanin ngabeungkeut gugus métil (-CH3), sahingga ieu asam amino téh jadi asam a-amino nu pangbasajanna dumasar struktur molekul, sarta ngajadikeun alanin salaku asam amino alipatik.
Sintésis[édit | sunting sumber]
Alanin ilaharna dijieun ku jalan mindahkeun hiji gugus amin ka piruvat. Kusabab réaksi transaminasi mah bisa malik (reversibel), alanin bisa dibentuk tina piruvat sahingga patali raket jeung jalur métabolik sarupaning glikolisis, glukonéogenesis, jeung daur asam sitrat.
Guna[édit | sunting sumber]
Gugus métil dina alanin mah henteu réaktif, sahingga tara aub dina guna protéin sacara langsung. Alanin mah pentingna téh dina mikawanoh atawa spésifisitas substrat, utamana jeung atom-atom non-réaktif kawas karbon.
Sumber[édit | sunting sumber]
Sadaya katuangan nu ngandung protéin, kayaning daging, lauk, endog, jeung olahan susu, loba ngandung alanin.
Rujukan[édit | sunting sumber]
- a Doolittle RF (1989). "Redundancies in protein sequences" in Prediction of Protein Structures and the Principles of Protein Conformation. (Fasman GD, éd.), kc. 599-623, Plenum Press, New York.


text:
Bissmillaahirahmaniirahiim
Assalaamu’alaikum Warahmatullahi Wabarokatuh
Nyukruk galur sunnah Rasul, mapay lacak para anbiya seja tumut sareat Islam, Kalayan miharep rachmat sareng ridho Alloh Robbul Izzati, Sim kuring gaduh maksad seja Syukuran dina raraga Parasan pun incu anu wastana :
Unsilster Blog Tasikmalaya
Insya Allah bade dilaksanakeun dina:
Dinten : Jum’at
Kaping : 30 Maret 2012
Waktos: Tabuh 13.00 (Ba’da Jum’at)
Tempat: Kp. Panulisan RT. 02/01 Ciawi – Tasikmalaya
Tansah hibaring pangdu’a anu kasuhun, diwuwuh ku panuhun luntur galih kersa rurumpaheun sumping dina waktosna.
Wassalamu’alaikum Warahmatullahi Wabarakatuh
Baktos,
Unsilster Blog Tasikmalaya
Bissmillaahirrahmaanirrahiim
Assalaamu’ alaikum Wr. Wb
Alhamdulillahi Robbil Alamin, Maha Suci Alloh anu parantos ngersakeun ka pribados kalih pun bojo ngalaksanakeun ibadah Umroh. Sateuacana mios ngalaksanakeun anu utami pribados sakalih gaduh maksad dina raraga Iman Islam Ihsan, hayang riung mungpulung pateuteup raray patema panangan kedal ucap silih lubarkeun dosa boh bilih aya kalepatan, kalih nyuhunkeun pangjurung laku pang jajap doa anu kedal tina ati sanubari anu suci, malah mandar kenging ridho sareng kaberkahan tinu maha Suci.
Kanggo nyaosan hal eta kasebat Insya Alloh bade dilaksanakeun :
Dinten : Senen
Kaping : 9 April 2012 / 17 Jumadil Awal 1433 H
Waktos : Tabuh 08.00 dugi ka tabuh 13.00
Tempat : Jalan Raya Perjuangan Ciawi Tasikmalaya
Mubaligh : ………………………………………………………….
Kalintang diantos kasumpinganana tur panceg dina waktosna, mugia ginulur rahayu ginanjar kawilujengan sadayana, malati ligar na ati campaka mangkak na dada kembang tanjung nu gumulung pamugi aya dina ridho Alloh anu Maha Agung.
Wassalamu’alaikum Wr. Wb.
Baktosna,
Unsilster Blog


text:
Bingung kumaha cara nga-download jeung masangkeun font aksara Sunda? Pasangkeun otomatis ku Installer Aksara Sunda!
Font (aksara) Sunda bisa diundeur dina wangun koropak (file) asalna nyaeta TTF bisa oge dina wangun koropak aplikasi EXE.
Anu ngabedakeuna nyaeta pelebah masangkeuna kana komputer. File aksara Sunda dina wangun TTF kudu sacara manual diperenahkeun kana map aksara sistem komputer anjeun, di-copy-paste-keun kana direktori windows, biasana mah di
c:/windows/fonts/.
Ari file aksara Sunda dina wangun EXE mah nu bakal mangmasangkeun file aksara Sunda sacara otomatis kana sistem komputer anjeun.
Dina wangun .EXE mah, Font aksara Sunda teh dibeundeul (dipadetkeun, dikompresi) sarta diseselan installer atawa pamasang program (NSIS), kode program nu bakal ngadeteksi sistem operasi komputer jeung galur (path) direktori aksara sistem komputer anjeun.
Installer Aksara Sunda
Aplikasi basajan pamasang aksara Sunda nu diropea ku sim kuring ieu ngarojong sistem operasi Windows XP, Vista, jeung Windows 7, dina tilu basa pidanganinterface nyaeta basa Sunda, Indonesia jeung basa Inggris.
Wilujeng ngundeur (font) aksara Sunda...
Dipedalkeun samemehna di http://carangka.wordpress.com 17 April 2010 tabuh 12:03 dina judul Aksara Sunda Unicode: Masangkeun Otomatis kategori aksara sunda | Tags: aksara sunda, carangka box, installer basa Sunda


text:
Gondok
Gondok nya éta ngaran kasakit dina beuheung siga bareuh nepi ka ngagondoy atawa melendung, tumerapna sok nahun. [1] Aya rupa-rupa hal anu ngalantarankeun panyakit gondok, tapi lolobana mah lantaran kurangna asupan yodium dina kadaharan.[2] Cara nyingkahan jeung ngubaran panyakit gondok nya éta kudu loba ngadahar kadaharan anu ngandung uyah yodium.[2]
Cukang lantaran gondok nya éta:[3] 1. Otoimun – Dina panyakit ieu awak miboga zat anu nampik ayana kelenjar tiroid ku cara ngaréwong/ngarusak kelenjar ieu. Dina panyakit Basedow (Graves) zat ieu ngarangsang produksi tiroid kaleuleuwihi ku kituna kadar tiroid getih luhur (hipertiroidi). Sabalikna dina panyakit Hashimoto, zat anti ngarusak sél-sél tiroid ku kituna kadar tiroid getih turun (hipotiroidi).[3]
2. Inféksi – Cukang lantaran tiroiditis infeksiosa bisa bakteri atawa virus. Gondok dina hal ieu alatan radang, mangka upama dicabak karasa nyeri. Suhu awakna naék.[3]
3. Degenerasi – Nya éta nurunna mutu raramat tiroid ku kituna wangun sarta gawéna abnormal (disfungsi).[3]
4. Néoplasia – Regresi proliferatif noduler ngabalukarkeun néoplasma lindeuk (benigna) atawa ganas(maligna).[3]
5. Goitrogen – Goitrin, tioglikosida, tiosianat, disulfide, yodium anu kaleuleuwihi bisa ngabalukarkeun strumigenesis. Isoflavon bisa ogé nimbulkeun gondok.[3]
6. Defisiensi nutrisi - Kakurangan yodium atawa mineral nu tangtu ngabalukarkeun gawé tiroid inefisien ku kituna macu jadina gondok.[3] 7. Dishormonogenesis – éfék énzim dina tahapan nu tangtu, biasana ti mimiti lahir atawa turunan.[3]
8. Résisténsi awak – Kebelna sél-sél awak mangaruhan hormon tiroid ngaronjatkeun produksi ku kituna macu jadina gondok.[3]
9. Psikologi – Alatan tekenan jiwa (distress).[3]
11. Causa ignota


text:
Ngaran tempat di Jepang
Ngaran tempat di Jepang nyaeta ngaran keur posisi geografis, bagean administrasi ayeuna jeung baheula, pasilitas transportasi saperti stasion kareta jeung tempat bersejarah di Jepang. Artikel sistim alamat Jepang pakait jeung inpormasi dina alamat surat.
Unggal ngaran tempat ilaharna ditungtungan make ahiran husus keur sababaraha tempat, saperti:
- -fu (府) keur "prefektur urban." Aya dua: Ōsaka-fu jeung Kyōto-fu (Ōsaka Préféktur, Kyōto Préféktur)
- -gun (郡) keur distrik (ilaharna daerah kota - palayanan pos Jepang jeung sababaraha sumber nerjemahkeun kana wilayah)
- -shi (市) keur kota
- -machi or -chō (町) keur kacamatan - ngarupakeun pamarentahan atawa non pamarentahan bagean ti kota gede
- -mura atawa -son (村) keru desa; contona, Kamikuishiki-mura (Kamikuishiki) - bisa jadi pamarentahan satempat atawa non-pamarentahan bagean ti kota gede atawa kacamatan
- -ken (県) keur préféktur; contona, Yamanashi-ken (Préféktur Yamanashi)
- -to (都) keur Tōkyō-to (Tōkyō)
- -ku (区) keur kota husus; contona, Naka-ku di Hiroshima. Oge keur 23 special wards di Tokyo: ngarupakeun pamarentahan nu ampir sarua jeung kota.
Sababaraha ngaran nu nunjukeun arah:
- chūō (中央) atawa naka- (中) - tenga; contona Yokosuka Chūō; Naka-Okachimachi
- higashi (東) - wetan
- kita (北) - kaler; contona, Kita-ku, hartina Kota Husus Kaler
- minami (南) - kidul
- nishi (西) - kulon
- u (右) ("katuhu") jeung sa (左) ("kenca"), arah relatif keur Istana Kaisar Kyōto (sarta ti panempo Kaisar, nu nyanghareup ka kidul, mangka sa nyaeta wetan jeung u nyaeta kulon): Sakyō-ku, Ukyō-ku
Ngaran sejenna ngandung kecap nu nandakeun pakaitna jeung nu geus aya atawa ngaran anyar tinu geus aya ngarah jadi beda:
Kaayaan geografi ilahar dipake dina ngaran tempat di Jepang. Sababaraha contona
- hantō (半島) keur semenanjung; contona, Izu Hanto
- ishi (石) ataw iwa (岩) keur batu; contona, Ishikawa Prefecture; Iwate Prefecture
- izumi (泉) keur spring; contona, Hiraizumi, Iwate
- kaikyō (海峡) keur teluk; contona, Bungo kaikyō
- kawa or -gawa (川) keur walungan; contona, Asakawa
- ko (湖) keur situ; contona, Biwa-ko
- nada (灘) keur laut
- oka (岡) keur pasir; contona, Fukuoka
- saki (崎) atawa misaki (岬) tanjung; contona, Miyazaki city
- san atawa -zan (山) keur gunung; contona, Aso-san
- sawa atawa -zawa (沢) keur walungan; contona, Mizusawa, Iwate
- shima atawa -jima (島) atawa tō keur pulo; contona, Ie-shima, Iwo Jima, Okinawa Honto
- tani atawa -dani (谷) keur lembah
- wan (湾) keur basisir; contona, Sagami-wan
- yama (山) keur gunung; contona, Yamanashi Prefecture
Kecap nu ngagambarkeun kaayaan alam atawa agrikultur ilahar dipake dina ngaran tempat:
- ki atawa -gi (木) keur tangkal; contona Tochigi Prefecture
- matsu (松) keur tangkal pinus; contona Takamatsu
- mori (森) keur leuweung; contona, Aomori Prefecture
- sugi (杉) keur tangkal sugi; contona, Suginami
- ta atawa -da (田) keur tangkal pare; contona Tajima Province
Ngaran jeung sabagean ngaran propinsi samemehna provinces nu ampir sarua jeung ngaran modern:
- Yamato: Yamato-Koriyama, kota di Nara Prefecture
- Hitachi: naka, kota di Ibaraki Prefecture
- Sagami River di Kanagawa Prefecture
- Tango: Tango Peninsula di Kyoto
- Chūetsu, bagean Niigata Prefecture jeung lokasi 2004 Chuetsu Earthquake: ngaran nu teu pakait jeung kanji ti Echigo Province (saperti ngaran tempat sejen di ieu wewengkon)
Jepang salila zaman pertengahan loba kota kana tilu kategori: kota kastil, kota pos, kota palabuan. Sejenna, naekeun kontribusi dagang ka sababaraha tempat. Aya sababaraha nu pakait tina ngaran dina Abad Pertengahan di Jepang:
- ichi (市), pasar; contona, Yokkaichi: "pasar poe kaopat"
- -jō (城), kastil. Ngaran nu nandakeun arah relatif kastil, saperti Jōhoku (Kastil Kaler), Jōsai (Kastil Wetan) atawa Jōnan (Kastil Kidul), ilahar kapanggih Jepang.
- minato (港) keur palabuan; contona, Minato, Tokyo
- shuku atawa -juku (宿), kota pos atawa stasion dina jalan tol tradisional; contona, Shinjuku
Loba ngaran di Hokkaido aslina tina kecap dina basa Ainu, penduduk nu ti pulo utama Jepang sarta kolonisasi di Hokkaido dina periode Edo jeung periode Meiji. Contona kaayan geografi nyaeta -nai jeung -betsu hartina "walungan", saperti ngaran Wakkanai jeung Noboribetsu. Ngaran Esashi asalna tina kecap Ainu esaushi, hartina "tanjung." Sababaraha ngaran sejen tina tempat di bagean Jepang sejen sabab asalna tina pindahan penduduk ka Hokkaido, sarta mere ngaran di tempat anyar sarua jeung tempat asalan. Contona kaasup Hiroshima jeung Date, Hokkaido.
Salila aturan Shoguns (1185-1867), kulawarga samurai ilahar make ngaran tempat ku ngaran kulawargana. Contona Ashikaga clan jeung Taira clan.
Tempo oge[édit | sunting sumber]
Researching Japanese place names


text:
Polimérisasi
Polimérisasi nyaéta prosés ngawujudna ranté polimér organik ulangan nu panjang. Aya sababaraha rupa polimérisasi, sarta sistimna gé béda-béda. Kategorisasina ngawengku sistim adisi-kondensasi jeung chain growth-step growth system. Rupa polimérisasi nu séjénna nyaéta polimérisasi muka cingcin (Ing. ring-opening polymerization), nu sarupa jeung polimérisasi ranté.
Daptar eusi
Ringkesan[édit | sunting sumber]
Polimérisasi adisi ngawengku numbukeun molekul-molekul nu mibanda beungkeut kimia rangkep dua atawa tilu. Monomér (molekul idéntik nu nyusun polimér) nu teu jenuh ieu mibanda kaleuwihan beungkeut internal nu bisa dipegatkeun sarta ditumbukeun jeung monomér séjén pikeun ngawangun ranté ulangan. Polimérisasi adisi dilarapkeun kana produksi polimér kayaning poliéténa, polipropilén, jeung polivinilklorida (PVC).
Polimérisasi kondensasi lumangsung nalika monomér kabungkeut ngaliwatan réaksi kondensasi. Réaksi ieu bisa dihasilkeun ku jalan metakeun molekul-molekul nu ngandung gugus fungsi alkohol, amina, atawa asam karboksilat (atawa turunan karboxil séjénna). Nalika amina meta jeung asam karboxilat, bakal kawangun amida atawa beungkeut péptida, kalawan ngaleupaskeun cai (jadina polimérisasi kondensasi). Nya ku prosés ieu asam-asam amino numbu sarta ngagabung jadi protéin, sakumaha dijieunna kevlar.
Polimérisasi adisi[édit | sunting sumber]
Polimérisasi adisi majeujeutkeun pegatna beungkeut ganda atawa rangkep tilu, nu dipaké pikeun nyambungkeun monomér-monomér kana ranté. Dina polimérisasi éténa (gbr. 1), beungkeut pi-na pegat nu salajengna dua éléktronna disusun ulang pikeun nyiptakeun a new propagating center like the one that attacked it. The form this propagating center takes depends on the specific type of addition mechanism. Aya sababaraha mékanisme cara naratasna (inisiasi). Mékanisme radikal bébas ngarupakeun métode nu pangmunggaranna dipaké. Radikal bébas ngarupakeun atom/molekul nu réaktif pisan nu mibanda éléktron nyorangan (teu boga pasangan). Misalna dina polimérisasi éténa, mékanisme radikal bébas bisa dibagi kana tilu hambalan: inisiasi, propagasi, jeung terminasi.
Polimérisasi kondensasi[édit | sunting sumber]
Polimérisasi nu lumangsungna ku prosés réaksi kondensasi.
Sajarah[édit | sunting sumber]
Polimérisasi bisa dilacak nepi ka munggaran kahirupan nu dumasar DNA, sabab boh DNA atawa protéin bisa dianggap salaku polimér. Polimér 'sintétik' munggaran na abad ka-19 sabenerna dijieun ku jalan ngarombak polimér alam. Pikeun conto, nitroselulosa dijieun ku jalan ngaréaksikeun selulosa jeung asam nitrat. Polimér munggaran nu asli jieunan manusa, bakelit, disintésis taun 1872, ngan laju panalungtikan ngeunaan polimér jeung polimérisasi ngaronjatna mah taun 1930-an, waktu papanggihan poliéténa ku pausahaan kimia ICI.
Tempo ogé[édit | sunting sumber]
Sumber rujukan[édit | sunting sumber]
- Polymerisation, ti Wikipédia basa Inggris per 29 Oktober 2004


text:
Awi
Awi mangrupakeun hiji kelompok tutuwuhan héjo kaian taunan dina kulawarga Poaceae, subfamily Bambusoideae, tribe Bambuseae. Di antarana aya nu ngaraksasa, jadi anggota kulawarga jukut nu pangbadagna.
Awi hirup di rupa-rupa iklim, ti wewengkon pagunungan nu tiris nepi ka wewengkon tropis nu panas, ti Asia Kalér-ngétan (50° Lintang Kalér di Sakhalin), ka kidul di Asia Wétan, ka kulon di Himalaya, sarta nepi ka Australia ti kalér nepi ka kidul. Awi ogé aya di Afrika sub-Sahara, sarta di Amérika ti tenggara AS ka kidul di Cile, pangkidulna nepi ka 47° Lintang Kidul. Wewengkon nu teu aya awian (aslina) nyaéta Éropa, Afrika Kalér, Asia Kulon, Amérika Kalér, jeung Antartika.
Biologi[édit | sunting sumber]
Leunjeuran awi panjangna rupa-rupa, ti ukur sababaraha sénti nepi ka 40 méter, kalawan diaméter ti 1 mm nepi ka 30 cm. Leunjeuran awi kabagi ku buku-buku, tempat tumuwuhna daun jeung cabang. Jadi, teu kawas jujukutan umumna, awi mah ngarancabang. Awi nu baradag mah katémbongna kawas tatangkalan biasa.
Awi tina rungkunna nu asli tumuwuh ngajangkunganana ukur sataunan, saterusna mah ngabadagan sarta ngarancabang, tapi teu ngajangkungan deui.
Sababaraha spésiés awi bisa kembangan, najan jarang, malah nepi ka ukur 10-100 taunan leuwih sakali. Ti antarana aya nu monokarpik: tangkalna paéh sanggeus sikina asak. Mun kembangan, nu kembangan téh sakabéh tangkal sawewengkon sakaligus, nu disangka mangrupakeun bentuk panyalindungan tina ayana prédator sikina.
Budidaya[édit | sunting sumber]
Awi, utamana awi laleutik, mindeng dipaké ngahias patamanan. Mun dipelak, kudu ditalingakeun balukar tina paripolah invasifna, sabab awi mah nyebar tina akar jeung rizomana. Aya dua pola nyebarna awi: monopodial (ngarungkun) jeung simpodial (ngarambat). Spésiés awi nu ngarungkun biasana sumebar na jero taneuh lalaunan, sedengkeun nu ngarambat mah gumantung kaayaan taneuh, iklim, jeung spésiésna. Aya nu nepi ka sababaraha méter per taunna, tapi aya ogé nu haben sakitu-kitu kénéh dina waktu anu lila. Mun rungkun awina geus tumuwuh lila, ngaberesihanana kudu digali nepi ka akarna, atawa ku cara dicacag terus-terusan nepi ka paéhna.
Mangpaat[édit | sunting sumber]
Masarakat Asia sacara tradisional raket pisan sapopoéna jeung awi. Ti mimiti bahan dahareun (iwung), parabot dapur/rumah tangga (boboko, nyiru, ayakan, bésék, tolombong, mangga tingal parabot tina awi), patukangan (tarajé, pipa), wangunan (sasak, bilik jeung tihang imah), alat musik (calung, angklung, suling) sarta nu lianna (kohkol, jeujeur, jsb.) ilahar pisan maké awi. Malah mah baheula hinisna sok dipaké nyunatan. Iwung (sirung awi nu kakara mucunghul tina taneuh), di Tatar Sunda mah sok disayur. Najan sababaraha spésiés iwungna téh ngandung racun, racunna bisa leungit mun iwungna dipasak/digodog heula. Malah di jaman kiwari, awi sok dipaké scaffolding konstruksi.
Mun rék diala kaina, kudu dipilih awi nu umurna geus taunan.
Awi ngabentuk watang solobong nu buleud, tapi bisa ogé dijieun pasagi ku jalan numuwuhkeun awina dina solobong pasagi nu ukuranana saeutik sahandapeun diaméter alamina.
Di Cina, baheula hinisna dipaké nyieun kertas. Ayeuna gé masih sok dijieun, tapi dina jumlah nu saeutik.
Mitos[édit | sunting sumber]
Umur awi nu lila dijaidukeun lambang kahirupan bangsa Cina, sedengkeun di India dijadikeun lambang sosobatan. Kembanganana anu langka dijadikeun totondén bakal datangna usum paceklik. Di kapuloan Andaman, awi téh mangrupakeun tempat asal-muasalna manusa. Di Jepang, kuil Sinto sok dikubeng ku leuweung awi salaku pinding goib pikeun ngalawan iblis.
Aspék séjén[édit | sunting sumber]
Awi ngora, sirung ogé daunna mangrupakeun kadaharan utama panda di Cina jeung Spider monkey.
Rujukan jeung tumbu kaluar[édit | sunting sumber]
- bamboo, ti Wikipédia basa Inggris per 28 Séptémber 2005
- (INBAR)
- (American Bamboo Society)
- (Bamboo of the Americas)
- (Environmental bamboo foundation)


text:
Wikimédia butuh pitulung anjeun
- Anglo-Saxon
- العربية
- Asturianu
- Бълrapckи
- Brezhoneg
- Català
- Česky
- Cymraeg
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Íslenska
- Italiano
- 日本語
- 한국어
- Lëtzebuergesch
- മലയാളം
- Norsk (bokmål)
- Nederlands
- Norsk (nynorsk)
- Polski
- Português
- Română
- Pycckий
- Slovenčina
- Slovenščina
- Cpпckи / Srpski
- Basa Sunda
- Svenska
- ไทย
- Tiếng Việt
- Walon
- 中文(简体)
Yayasan Wikimédia katut puluhan rébu sukarélawan nu nyumbangkeun waktu, tanaga, jeung kaahlianana pikeun proyék-proyékna yakin yén pangaweruh téh kakuatan, sahingga geus sakuduna gratis.
Pangrojong ti salira parantos ngamungkinkeun Wikipédia jadi énsiklopédi pangbadagna di sakuliah dunya. Sababaraha taun ka tukang mah wikipedia.org téh teu asup kana ramatloka top 10.000; sedengkeun Nopémber 2005 kamari geus asup top 30 nu miboga dua satengah milyar kaca. Kalawan pitulung anjeun, taun payun mah mudah-mudahan puluhan juta jalma lianna bakal migunakeun Wikipédia katut proyék sawargina.
Pikeun ngindungan pamaca nu sakitu lobana, danana téh nérékél ti $15,000 taun 2003, $125,000 taun 2004, nepi ka $700,000 taun ieu. Taun payun, Yayasan Wikimédia perlu nyiapkeun jutaan pikeun miara sarta ngaronjatkeun software jeung métode sangkan mutu kandunganana leuwih hadé, sarta neruskeun hanca nyadiakeun pangaweruh kalawan gratis pikeun balaréa. Pamugi henteu alit manah, kieu sotéh pami urang sabilulungan silih bantu.
Wikipédia sawargi bisa ngadeg mun aya kontribusi: kontribusi para éditor nu sukaréla nyumbangkeun waktu jeung tanagana, sarta kontribusi para donor nu mantuan sacara finansial. Sakumaha éditan leutik nu geus bisa mantuan ngawangun eusina, sumbangan dana nu rata-rata $20 téh geus mantuan sangkan eusina éta bisa mangpaat.
Sumbangan ti sadérék sadaya nu bisa mertahankeun hirup-huripna ieu proyék téh. Sumbangan ka Yayasan Wikimédia tiasa disanggakeun nganggo artos luyu sareng pilihan sadérék, sarta tiasa ngirangan beban pajeg mun di AS mah. Di Jérman jeung Prancis, sumbangan ka Wikimédia lokal (Wikimedia Deutschland, Wikimedia France) ogé tiasa ngirangan beban pajeg.
Ayeuna pisan mangsana pikeun mantuan matéakeun dunya ku pangaweruh gratis.
Nuhun pisan kanggo kasaéan sadérék!
Jimmy Wales, Florence Devouard, Angela Beesley, sarta Tim Wikimédia lianna.


text:
Assalamu’alaikum Wr Wb
Hadirin anu ku simkuring dipihormat.,
Ngadegna sim kuring dina danget ieu payuneun parasepuh miwah paratamu anu sami rawuh, taya sanes seja ngiring jabung tumalampung sabda kumapalang.
Kitu oge bari jeung digedeng ku kendang gede pakauman, dag-gig-dug rasaning ati, rumasa sim kuring mah taya kabisa, sanggem paripaos tea mah etang-etang lauk buruk milu mijah. Boga catur ge nu tanpa bukur, ngalantur teu puguh alang ujurna taya pulunganeunana.
Nanging sanaos suwung ku pangaweruh suda ku pangabisa, sim kuring baris nyobi ngaguar tema ieu biantara anu unina “Ngaronjatkeun Kareueus Nonoman Kana Basa Sunda”.
Hadirin nu dipihormat,
Saparantos sim kuring maluruh sababaraha sumber anu jadi rujukan. Sihoreng geuning, anu utama pikeun para nonoman atanapi generasi muda anu jadi seuweu siwi Pajajaran teh, taya sanes kedah mibanda rasa katineung kana budayana. Ulah nepikeun ka jati kasilih ku junti – mupusti budaya asing bari teu malire budaya urang sorangan. Anu antukna cul dog-dog tinggal igel. Adean ku kuda beureum, ngarasa reueus ku banda meunang nginjeum.
Sanes hartosna nonoman sunda ulah malire kana budaya deungeun, nanging asa langkung payus saupami weruh kana budaya deungeun teh disarengan ku ngaraksa – ngariksa budayana sorangan. Utamana kana basa sunda anu jadi ciciren bangsa.
Naha basa sunda ciciren bangsa? Rupina basa teh nuduhkeun ciri anu dipibanda ku salahsahiji suku bangsa. Kitu oge bakal disebut sekeseler sunda saupama disarengan ku aya basana.
Asa palangsiang, saupamana dina hiji waktu keur aya di nagara deungeun, heug aya nu naros, kawit ti mana, dijawn teh ti Indonesia”. Indonesiana di mana? Ana dijawab teh “Ti Jawa Barat”. Batur teh nanya deui: “Atuh pinter basa Sundana, tiasa abdi ngiring diajar? … Pisakumahaeun teuing erana saupama urang keur di mancanegara diperedih ku batur pikeun ngawanohkeun basa Sunda , … tapi urang teu bisa.
Ngawanohkeun Basa Sunda saleresna mah sanes kanggo para nonoman wungkul, tapi tos kedah diwanohkeun ti kawit balita. Upami di Jawa Barat nya ku Basa Sunda. Basa Sunda salaku basa indung bakal leuwih nyerep ka diri nooman lamun geus dibiasakeun diwanohkeun ti bubudak.
Hadirin anu ku simkuring dipihormat, eta mah sakadar cita-cita simkuring. Da ahirna mah diwangsulkeun deui ka nonoman nyalira.
Cindekna mah urang kedah peheuyeuk-heuyeuk leungeun dina ngamumule ngaraksa sareng ngariksa basa katut budaya Sunda.
Manawai bahan katampi, hapunten … sanes bade ngabejaan bulu tuur, atanapi mamatahan ngojay ka meri. Ieu mah mungguhing kajurung ku identitas sim kuring salaku nonoman Sunda. Sasieureun-sabeunyeureun bae mah ngiring nyumbang saran.
Manawi bahan katampi, hapunten … sanes bade ngabejaan bulu tuur, atanpi mamatahan ngojay ka meri. Ieu mah mungguhing kajurung ku identitas sim kuring salaku nonoman Sunda. Sasieureun sabeunyeureun bae mah ngiring nyumbang saran.
Amit mungkur. Hapunten sakali deui, bilih aya basa anu kirang merenah sumarambah kana manah sareng matak nyelekit kana ati. Mugi agung cukup lumur jembar sihakasima.
Wassalamu’alaikum Wr.Wb.
****
Pidato Bahasa Sunda Serah Terima Pengantin
Hadirin anu dimulyakeun, para tamu rombongan anu jajap panganten pameget anu dipihormat!
Alhamdulillah kalayan rahmat Allah anu Agung urang sadaya parantos tiasa riung mungpulung, anging takdir ti Ilahi, urang tiasa silaturahmi dina ieu wanci anu mustari, pangersa Allah anu maha Kawasa, tepang rasa, tepang basa, sareng kanca mitra sadaya.
Teu aya sanes anu janten cukang lantaran, ku tepungna tantung, pacangreudna deudeuh, patalina asih, tug dugika jatukramina laki rabi tuang putra Nyi Iteung ka pun anak Kabayan anu kalayan takdir Ilahi parantos waluya bagja rahayu anu dituju, tinekanan diwalimahan dina dinten ieu Senin, 1 Juli 2010.
Hadirin anu mulya, para tamu rombongan panganten, utamina sepuh panganten pameget! Langkung ti payun seja sanduk-sanduk, mugia agung cukup lumur, jembar hapunten anu kasuhun rehing dina tata titi, duduga peryoga, tata cara kumaha kedahna nampi tamu, estu tumamu, tebih tina nyumponan kautamian, estuning walurat pisan. Hapunten sanes henteu ngutami, atanapi kirang hormat, namung nya sakieu kabuktosannana anu kadada kaduga. Ari karep mah hoyong nyugemakan, namung pakeun anu henteu tiasa dipinding-pinding, estu nya sakieu kabuktosanana.
Para hadirin anu mulya, rombongan panganten pameget, kalih sepuh panganten pameget sarimbit!
Jisim kuring kalayan asmana pun anak seja nyambung saur, ngadugikeun gerentes ati anu kagungan maksad, nyatana sepuh panganten istri geusan nampi papasrahan ti pihak sepuh panganten pameget anu parantos ngadugikeun kalayan jentre merele, atra nyata, anu direka ku basa anu ngahudang rasa, estu kahartos pisan sartas saluyu sareng lelembutan, naon anu dipimaksad.
Kukituna dina ieu wanci anu mustari mugi disaksi sim kuring seja nampi, kalayan Nyebat asma Allah anu welas asih, ting silumanting, baeu anaking, ditampi ku asih wening trang silumejang, si ujang muga kenging kabagjaan, sadami renghapna, sakujur jasadna, getihna satetes, buukna salambar. Gumulung tangtung hirup huripna. Sumanding jirim raga badag jeung lembutna Seja disanggakeun ka anu kagungan sareng anu nyiptakeun Allah Robbul Alamin. Diraksa dijaring ku welas asihna Gusti Nu Maha Suci tur Maha Rohman Maha Rohim. Muga pinareng panjang punjung kalayan ridho Anu Maha Agung, rumah tangga bagja waluya, di dunya tug dugi ka alam baqa, Amin Ya Robbal ‘alamin.
Dirina ditampi, maksadna ditarima, oge ruruba pangjajap, cacandakan anu sakitu seueurna, sareng nyugemakannana, ditampi ku asta kalih, tumamprak panangan muji syukur, tasyakur bini’mah, kana rizki welas asihna Gusti, anu kalayan karidoan galih pinuh ku kaiklasan manah parantos dipasihkeun/ dipasrahkeun ka pihak sepuh panganten istri.
Mudah-mudahan sing jadi barokah, jadi amal kasaean kanggo anu masrahkeunana, muga jadi kamangfaatan dunya aherat kanggo anu nampina. satemenna kakangen ati kalayan sareng kareueus ku parantos cunduk waktu sareng dipasrahkeun.
Anaking! anak bapa teu wasa ngagambarkeun ku basa, teu mahi kumaha kedahna males budi ka nu janten sepuhna panganten pameget sareng rombogan, anu sami-sami jajap, anu parantos masihan ajen pinuji ka sim kuring sakulawarga, utamina ka pun anak. Sadaya kasaean seja disanggakeun ka Anu Maha Adil, maha Wijaksana, ka Allah Anu welas asih, mugia dijantenkeun amal kasaean. Amiin.
Rupina lisan panampian dicekapkeun sakieu, Atuh salajengna oge sakedik amanat anu mangrupikeun tali asih simpay kanyaah, mudah-mudahan sing jadi pamatri enggoning laki rabi, pangrumat rumah tangga, jadi obor dimana poek, jadi kamudi bahterana laki rabi.
Mugi diregepkeun ku Ujang Nyai Panganten jeler istri. Anaking! Poe ieu hidep narima amanat. Pek buktikeun tangungjawab hidep kana ieu amanat. Anu hakekatna amanat ti Gusti Allah. Pek geura tatan-tatan, tarik jangkah beber layar, ngajugjug kana pulo pangharepan hidep duaan.
Anaking! Coba lenyepan ieu amanat Luqmaul Hakim ka putrana. Wahai anaking! Kahirupan teh lir ibarat samudra, jerona satunjang jagat, legana parat ka langit. Pengeusina salaksa haq, saketi batil, hade goreng bagja cilaka pagaliwota, sorangeun piliheun hidep duaan. Anaking perhatikeun munggaran lesotna jangkar, bral miang nyandang harepan. Kapalna wujuding taqwa, eusina wajaning iman, umbul-umbulna
Dinul Islam, padomananan nurut dawuh sunah Rasulullah SAW. Balabuhna lebah palataran katengtreman (tawakal alal Loh) Insya Allah kapal hidep baka kuat norobos lambak anu kuat di tengah-tengah sagara kahirupan.
Anaking, Prak geura lengkahkeun suku hidup duaan dina ngambah kahirupan anyar, kahirupan rumah tangga. Hiliwir angin kaasih, hulowatan kabagjaan mugia tinekaan bari ulah hilap ucapkeun.
Tutug anu dituju, tuntas anu diseja. Sakitu nya kedalna ieu rasa, anu kapaksa satiasa-tiasa diolah ku basa, anu tuna pangabisa, sih hapunten tangtos pakusut nyebut, pasolengkrah pasalia, caturna teu ka ukur ku ugeran, engangna teu di ungang engang, tata titina tebih ti utami, sih haksami anu dipamrih, mugia agung cukup lumur, jembar pangaputen tina sagala rupi kakiranganana.
***
Pidato Bahasa Sunda Hikmah Puasa Jeung Kasantunan
Assalamu’alaikum Wr.Wb.
Loba manfa’atna nu bias dibeunangkeun jeung sakabeh muslim ti ibadah puasa. Salah sahijina, jeung media ngalatih kasantunan jeung berimokrasi sapopoe jalema muslim nu hayang ngajaga kamurnian puasana wajib ngangembangkeun. Cara berinteraksi nu sopan. Baik jeung tutur kata, canda atawa tingkah laku bahkan jeung jalema nu ngangsarikeun, sakalipun anu sakabeh jalema anu keur puasa “ Sabda rosulullah SAW” anu aya nu mari atawa nyangserikeun, gewatlah abdi ngomong (ma’af) abdi keur puasa (HR. Bukhori jeung Muslim).
Kasantunan kawas kitu rek ngadampak gede jeung pribadi anu bersangkutan atawa jalema anu ti sakitarna abdi erek ngabuat jadi pribadi anu indah. Allah swt nurunkeu, dua kaindahan umumna jalema kaindahan fisik jeung kepribadian umumna jalema gampang kagoda ku kaindahan fisik, lamun kaindahan fisik leungit kesan anu tingkah laku jeung omonganana kasar, di deuleuh kasantunan jadi factor kunci ngawujudkwun pribadi nu indah.
Sasungguhna Allah swt ngabere (kautamaan) jeung kasantunan nu teu di berekeun jeung sifat-sifat nu lain (HR. Muslim)
Kadua kasantunan bisa ngabentuk sakitar kita, loba sahabat anu beunangkeun hidayah saenggeh, nyaksikeun pribadi Rasululloh SAW, nu santun, diantaranana : Tsumamah bin atsal RA jeung zaid bin sa’anah RA. Katilu kasantunan adalah pelindung hati ti noda jeung panyakit kalbu nu perlu di sadarkeun katika ngomong kasar jeung nyumpahkeun sabenerna kita teu keur ngarugikeun jalema lain. Tapi nganodakeun hati sorangan, ngotorkeun kanggo kekerasan serta ngajadi keras “ sasungguhna Allah swt maha santun ti sagala hal (HR. Al Bukhori).
Samoga puasa ieu bisa meletakeun etos kasantun ti sapopoe kita sahingga menjadi hamba-hamba nu di sukai Allah swt, sabab ti sabuah hadist di sebutkeun apabila Allah swt suka hambana, maneh erek ngaruniakeun kasantunan (HR. Muslim jeung Abu dawud)
Wassalamu’alaikum Wr.Wb.
***
Pidato Bahasa Sunda Nyambut Dina Mieling Hari Kesaktian Pancasila
Assalamu’alaikum Wr.Wb.
Para saderek sadaya nu sabangsa jeung saperjuangan anu dimulaikeun.
Dina kasempetan ayeuna rupina urang sadaya bangsa Indonesia nuju mieling Kari Kesaktian Pancasila anu ngarupikeun falsafah nagar jeung pandangan hirup bangsa.
Naon pangna dina dinten ieu 1 Oktober dosebat hari Kesaktian Pancasila? Memang upama ku urang ditalungtik ti kawit dicetuskeunnana kadaulatan bangsa jeung nagara urang Republik Indonesia, seueur pangalaman sareng rupi-rupi halangan sarta ancaman anu tujuanana ngarongrong jeung kasatuan bangsa anu hakekatna ngarupikeun bagian tina Pancasila, maksud-maksud anu goring anu haying nyoba-nyoba ngarebut sareng ngaganti falsafah nagara pancasila ku komunisme tiasa digagalkeun.
Upama urang nalungtik tina lahirna Pancasila, pancasila ngarupakeun hasil rumusan nu parantos ngancik dina jiwa sareng budaya bangsa Indonesia, nu digali tina poko-poko pikiran nu suci jeung hate sanubari bangsa Indonesia.
Kumargi kitu layak tur pantes upama Pancasila ngarupikeun poko-poko pikiran, sumber tina sagala hukum, pandangan hirup bangsa. Sarta sabagi ideology sareng falsafah nagara, anu wajib ku urang dipiara, dijaga sarta dilestarikeun.
Urang sadaya masih emut kana peristiwa atawa kajadian taun-taun nu parantos kalangkung, tepatna dina tanggal 1 oktober 1965, parantos dilakukeun gerakan pembasmian secara operasional anu dipimpin ku Letjen Suharto salaku Komandan Operasional Pemulihan Kaamanan kalayan dibantu ku segenep kakuatan masyarakat anu mertahankeun kadaulatan nagara jeung Pnacasila, tina terror anu ngaku dirina Gerakan G 30 S/PKI.
Gerakan Operasional eta hasil kalawan sukses, sahingga kadaulatan nagara tiasa disalamatekeun sarta tetep ngadeg di atas Dasar Pancasila sabagi falsafah nagara.
Kumargi kitu anu salajengna dina tanggal 1 Oktober, diabadikeun sabagi Hari Kesaktian Pancasila.
Sangkan teu ka alaman deui kajadian anu pait eta, nu usahapikeun ngargragkeun kadaulatan nagara jeung falsafah Pancasila, mangka dina kasempetan ieu, urang sabage bangsa Indonesia mangga urang sami-sami usaha, nalaah jeung ngamalkeun sacara murni jeung konsekwen, Sepertos nu nuju digalkeun ku ayana panataran-panataran P4, kalayan rupa-rupa carana nu diayakeun ku pamarentah. Sabab upama jiwa Pancasila eta geus bener-bener nyerep dina pribadi urang, mangka ieu bakal ngarupakeun tameng anu tangguh pikeun ideology lain anu rek usahangamangruhan atawa ngarongrong diri urang pikeun nurutkeun pangaruhna.
Pancasila eta ku urang sadaya kudu diamalkeun, pon kitu deui ajak kulawarga urang sangkan bener-bener jadi kulawrga anu Pancasilais sajatai. Nya ieu pisan saestuna anu jadi puncak tina cita-cita proklamasi, anu bener-bener bakal ngawujud sakumaha anu cita-cita ku urang sadaya nyaeta “BALDATUN THAYYIBATUN WARABBUN GHAFUR”, ngawujud masyarakat adil jeung ma’mur berdasarkeun Pancasila kalayan kenging pangampura ti Allah swt.
Mudah-mudahan Allah SWT. Salamina ngalimpahkeun rahmat sareng karuniaNa, sareng mudah-mudahab ngaijabah kana saniskeun cita-cita sareng harepan bangsa Indonesia.
Amiin!
Wassalamu’alaikum Wr.Wb.
***
Pidato Bahasa Sunda Ngesian Kamerdekaan
Assalamu’alaikum Wr.Wb.
Kapayuneun Bapak Kepala Sekolah anu ku sim kuring di pihormat. Kapayeun para Bapak Ibu Guru anu sami ku sim kuring di pihormat. Oge teu hilap ka para rerencangan siswa-siswi SMUN 1 Sukabumi anu di mulyakeun ku Alloh.
Alhamdulillah dina danget ieu urang tiasa patepang lawung paamprok jonghok dina rarangka mi eling tepung umur kamerdikaan nagara urang anu ka 65.
Peryogi ka uninga, seueur pisan pengorbanan anu tos di pasrahkeun ku para pejuang urang kapungkur dina melaan kamerdekaan nagara anu ayeuna ku urang karandapan.
Ku kituna urang, salaku generasi muda penerus bangsa tos sakeudahna neraskeun perjuangan para pahlawan urang ku jalan diajar anu soson-soson pikeun nanjeurna kahirupan bangsa indonesia di zaman anu bakal datang.
Sajabina ti eta seueur keneh hal-hal anu tiasa ku urang dilakukeun dina rangka mengisi kemerdekaan ieu, kukituna ka rerencangan abdi sadaya, hayu urang sami-sami babarengan ngeusian kamerdekaan iyeu ku hal-hal anu mangfaat.
rupina mung sakitu anu tiasa kapihatur ti sim kuring, luhur saur bahe sora ulah kirang -kirang ngahapunteun wabillahi taufik wal hidayah.
Wassalamu’alaikum Wr.Wb.
***


text:
Red Bull Racing
Red Bull Racing (salanjutna biasa disebat RBR) mengrupakeun salah sahiji tim balap Formula 1 anu asalna ti Austria. Tim balap ieu mangrupakeun akusisi ti tim Jaguar Racing anu mundur di akhir taun 2004. Anu gaduh tim ieu nyaeta jutawan Austria anu ngagaduhan pabrik inuman energy Red Bull, Dietrich Mateschitz.
Tim RBR kungsi diperkuat pembalap Skotlandia David Coulthard anu ayeuna janten konsultan tim. Tim ieu ngaraih kameunangan perdanana di GP China 2009 lewat pembalap Sebastian Vettel. Samentara di GP Jerman 2009, giliran Mark Webber anu janten jawara, sakaligus janten gelar jawara balapan kahiji kanggo pembalap Australia tersebut.


text:
Oksigén
Oksigén mangrupakeun unsur kimia nu dina tabel periodik lambangna O jeung wilangan atom 8. Unsur ieu umum pisan, ayana lain ukur di Bumi, tapi ogé di sakuliah alam, ilaharna mah dina bentuk kabeungkeut ku unsur séjén. Oksigén nu teu kabeungkeut (biasa disebut oksigén molekular, O2), jaman baheula dihasilkeun tina métabolisme anaérob (archaea jeung baktéri). Sedengkeun kiwari, lolobana dihasilkeun tina prosés fotosintésis, tilu parapatna hasil fitoplangton jeung ganggang di sagara, sarta saparapatna tina tutuwuhan.
Daptar eusi
Karakteristik[édit | sunting sumber]
Alotrop oksigén anu umum di Marcapada nyaéta dioksigén, O2, molekul diatomik anu dibeungkeut dina konfigurasi éléktron oksigén triplét. Ieu beungkeut ordeuna dua, jauh leuwih pajeulit tina gambaran beungkeut ganda anu basajan[1]. Oksigén triplét téh minangka kaayaan dasar molekul oksigén. Konfigurasi éléktron ieu molekul mibanda dua éléktron nyorangan nu nempatan dua orbital molekul. Ieu orbital kagolongkeun antibonding, sahingga beungkeut oksigén diatomik leuwwih lemah batan beungkeut nitrogén diatomik nu orbital molekul beungkeutanana kaeusi. Najan éléktron nyorangan ilaharna pakait jeung réaktivitas anu luhur, oksigén triplét mah rélatif (sarta untungna téh) teu réaktif dibanding jeung kalolobaan radikal.
Oksigén nunggal, ngaran nu dibikeun ka sababraha spésiés oksigén nu sakabéh spin éléktronna papacangan sarta boga énérgi leuwih luhur, leuwih réaktif ka molekul organik biasa. Di alam, oksigén nunggal biasana dibentuk tina cai dina fotosintésis migunakeun énérgi cahya panonpoé. Ieu molekul ogé dihasilkeun ku sistem imun salaku sumber oksigén aktif. Karoténoid dina organismeu fotosintétik jeung sasatoan boga peran utama pikeun nyerep énérgi ti oksigén nunggal nu dikonvérsi kana kaayaan dasar anu tanpa éksitasi, sahingga henteu nyilakakeun jaringan.
Larapan[édit | sunting sumber]
Sajarah[édit | sunting sumber]
Oksigén munggaran disabit-sabit ku Michał Sędziwój, alkémis jeung filsuf Polandia ahir abad ka-16. Anjeunna nyebut gas anu kaluar tina niter haneut salaku "the elixir of life"[2]. Robert Hooke, Ole Borch, Mikhail Lomonosov, jeung Pierre Bayen geus bisa ngahasilkeun oksigén dina percobaanana abad ka-17, tapi ku saurang ogé teu dianggap unsur[3].
Hiji percobaan nu dipingpin ku Joseph Priestley, pendéta Inggris (1 Agustus 1774), mokuskeun cahya panonpoé kana oksida raksa (HgO) dina tabung gelas ngahasilkeun gas anu ku anjeunna dingaranan dephlogisticated air (baca téori flogiston). Anjeunna awas yén ku ayana éta gas, hurungna lilin jadi leuwih, sedengkeun beurit bisa leuwih aktif sarta hirup leuwih lana mun nyeuseup ieu gas. Sanggeus diseuseup ku sorangan, anjeunna nulis "Karasana kana bayah mah teu pati béda jeung udara biasa, tapi kana engapan jadi leuwih hampang."[3]
Tanpa sakanyaho Priestley, ahli farmasi Swédia Carl Wilhelm Scheele geus ngahasilkeun oksigén ku cara manaskeun oksida raksa jeung rupa-rupa nitrat kira taun 1772. Anjeunna nuliskeun papanggihanana ieu dina naskah anu dikirimkeun ka pamedal taun 1775. hanjakalna téh, ieu naskah kakara medal taun 1777[4]. Anjeunna nyebut ieu gas salaku 'udara seuneu' (fire air) kusabab éta gas téh hiji-hijina anu geus kanyahoan ngarojong durukan. Salajeungna ieu gas disebut 'udara vital' (vital air) kusabab vital pikeun hirupna sasatoan.
Kimiawan Prancis, Antoine Lavoisier, ngakukeun yén manéhna sacara mandiri manggihan zat anyar. Tapi kanyataanana, manéhna kungsi didongéngan ku Priestley ngeunaan hasil percobaanana. Pon kitu ogé Scheele kungsi medar papanggihanana ka Lavoisier dina surat [30 Séptémber]] 1774[4].
Ku Lavoisier, ieu unsur anyar téh dingaranan oxygène, tina akar basa Yunani nu hartina "nu ngabentuk asam". Ieu téh dumasar kana anggapan--nu tétéla salah--yén sakabéh asam ngandung oksigén. Najan dicawad ku para élmuwan Inggris, oxygen diasupkeun kana basa Inggris. Hal ieu di antarana alatan ayana sajak nu muji-muji ieu gas nu judulna "Oxygen" dina buku populér The Botanic Garden (1791) karya Erasmus Darwin, akina Charles Darwin[4].
Kondénsasi oksigén munggaran dicobaan taun 1883 ku Zygmunt Wróblewski jeung Karol Olszewski, dua profésor ti Universitas Jagiellonian.
Pancén biologis[édit | sunting sumber]
Fotosintésis jeung réspirasi[édit | sunting sumber]
Di alam, oksigén bébas dihasilkeun tina fotolisis cai dina fotosintésis. Ganggang héjo jeung sianobaktéri di lingkungan laut ngahasilkeun kira 70% oksigén bébas anu dihasilkeun ku Bumi[5].
Réaksi lengkep anu dibasajankeun pikeun fotosintésis nyaéta[6]
-
- 6CO2 + 6H2O + foton → C6H12O6 + 6O2 (karbon dioksida + cai + cahya sarangéngé → glukosa + dioksigén)
Évolusi fotolitik oksigén lumangsung di jero mémbran tilakoid organismeu fotosintétik sarta merlukeun énérgi opat foton[7]. Ieu prosés téh loba hambalanana, nu ngahasilkeun gradién proton di antara mémbran tilakoid, nu dipaké pikeun nyintésis ATP dina fotofosforilasi[8]. Sésa O2 sanggeus oksidasi molekul cai dileupaskeun ka atmosfir[9].
Molekul dioksigén (O2) téh ésénsil pikeun réspirasi sélulér pikeun sakabéh organismeu aérobik. Oksigén dipaké di mitokondria pikeun mantuna ngahasilkeun adénosin trifosfat (ATP) dina fosforilasi oksidatif. Réaksi pikeun réspirasi aérob sabalikna tina fotosintésis, nu mun dibasajankeun réaksina kieu:
-
- C6H12O6 + 6O2 → 6CO2 + 6H2O + 2880 kJ·mol-1
Di vertebrata, O2 ngalaman difusi nembus mémbran dina bayah nepi ka sél getih beureum. Hémoglobin meungkeut O2, sahingga kelirna robah tina beureum kolot jadi burahay[10][11]. Sato séjén migunakeun hémosianin (Moluska jeung sababaraha arthropoda) atawa héméritrin (lancah jeung hurang)[12]. Saléter getih bisa ngaleyurkeun 200 cc O2[12].
Spésiés oksigén réaktif, contona baé ion superoksida (O2−) jeung hidrogén peroksida (H2O2), mangrupakeun pasésaan tina pamakéan oksigén dina awak mahluk hirup[12]. Sabalikna ti éta, sabagian sistem imun organismeu nu leuwih luhur justru ngahasilkeun péroksida, superoksida, jeung oksigén nunggal pikeun ngancurkeun kuman nu narajang. Spésiés oksigén réaktif ogé penting dina réspons hipersénsitif tutuwuhan nalika ngalawan serangan patogén[8].
Dina kaayaan reureuh, jalma sawawa nyeuseup 1,8 nepi ka 2,4 gram oksigén per menit[13]. Jumlah-jamléh, mun lobana manusa dianggap 6,6 miliar, oksigén nu diseuseup per taunna téh beuratna nepi ka 6 miliar ton per taun[14].
Jumlah di alam[édit | sunting sumber]
Oksigén mangrupakeun komponén tunggal panglobana di atmosfir Bumi (20.947% dumasar eusi).
Sanyawaan[édit | sunting sumber]
Alatan éléktronégativitasna, oksigén ngabentuk beungkeut kimia jeung sakabéh unsur dina prosés oksidasi, iwal sababaraha gas milya jeung flor. Lian ti éta, logam mulya (misalna baé emas jeung platina) teu bisa langsung ngagabung jeung oksigén. Sanyawa kawas emas oksida ukur bisa dihasilkeun ngaliwatan prosés anu teu langsung.
Sanyawaan oksigén anu paling umum nyaéta cai. Nu séjénna, di antarana baé silika (dina keusik, gelas, batu, jsb.) jeung sanyawaan karbon, kayaning karbon dioksida (CO2), alkohol (R-OH), karbonil (R-CO-H atawa R-CO-R), jeung asam karboksilat (R-COOH). Radikal anu dioksigénan samodél klorat (ClO3−), perklorat (ClO4−), kromat (CrO42−), dikromat (Cr2O72−), permanganat (MnO4−), jeung nitrat (NO3−) mangrupakeun agén pangoksidasi. Fosfor penting pisan sacara biologis dina bentuk ion fosfat (PO43−). Logam-logam bisa ngabeungkeut atom oksigén, contona beusi dina beusi (III) oksida (Fe2O3) anu ilahar disebut tai hiang. Ozon (O3) dibentuk tina prosés éléktrostatik anu aya oksigénna.
Isotop[édit | sunting sumber]
Anu geus kanyahoan, oksigén boga tujuh welas isotop nu massa atomna antara 12.03 u nepi ka 28.06 u. Nu stabil aya tilu: 16O, 17O, jeung 18O, tapi nu panglobana mah 16O (leuwih ti 99.7%). Radioisotopna boga satengah-umur kurang ti tilu menit.
Kawaspadaan[édit | sunting sumber]
Baca ogé[édit | sunting sumber]
- uji Winkler pikeun oksigén leyur pikeun cara ngukur jumlah oksigén nu leyur na cai.
- Oksidasi
- lapisan ozon
Rujukan[édit | sunting sumber]
- ↑ "Structure of Oxygen Molecule (triplet)". Glasser Group, University of Missouri-Columbia. Diakses pada 3 Maret 2007.
- ↑ H. Guerlac (1954). "The Poets' Nitre". Isis 45 (3): 243-255.
- ↑ a b Emsley (2001). Nature's Building Blocks, kaca 299
- ↑ a b c Emsley (2001). Nature's Building Blocks, kaca 300
- ↑ Fenical 1983, "Marine Plants"
- ↑ Brown 2003, 958
- ↑ Thylakoid membranes are part of chloroplasts in algae and plants while they simply are one of many membrane structures in cyanobacteria. In fact, chloroplasts are thought to have evolved from cyanobacteria that were once symbiotic partners with the progenerators of plants and algae
- ↑ a b Raven 2005, 115–27
- ↑ Oksidasi cai dikatalisan ku kompléks énzim nu ngandung mangan nu katelah oxygen evolving complex (OEC) atawa water-splitting complex nu aya patalina jeung sisi luménal mémbran tilakoid. Dina ieu prosés, mangan téh kofaktor penting di sagigireun kalsium jeung klorida anu kudu aya dina réaksina.(Raven 2005)
- ↑ CO2 is released from another part of hemoglobin (baca Bohr effect)
- ↑ Kesalahan pengutipan: Tag
tidak sah; tidak ditemukan teks untuk ref bernama
GuideElem48
- ↑ Kesalahan pengutipan: Tag
tidak sah; tidak ditemukan teks untuk ref bernama
NBB298
- ↑ "For humans, the normal volume is 6-8 liters per minute." [1]
- ↑ (1,8 g)*(60 menit)*(24 jam)*(365 poé)*(6,6 miliar jalma)/1.000.000 = 6,24 miliar ton
- Wikipédia basa Inggris. Oxygen. Dicutat 20 Séptémber 2007.
- Los Alamos National Laboratory – Oxygen
- Nist atomic spectra database
- Nuclides and Isotopes Fourteenth Edition: Chart of the Nuclides, General Electric Company, 1989
Tumbu kaluar[édit | sunting sumber]
- Priestley Society, Dedicated to Joseph Priestley the man who discovered oxygen
- Oxygen - Benefits, Deficiency Symptoms And Food Sources
- Joseph Priestley Information Website, about the man who discovered oxygen
- Los Alamos National Laboratory – Oxygen
- WebElements.com – Oxygen
- It's Elemental – Oxygen
- Oxygen Toxicity
- Oxygen (O2) Properties, Uses, Applications


text:
Bilatung
Bilatung mangrupakeun hambalan larva dina daur hirup laleur, atawa bisa ogé nujul ka larva serangga lianna, kagambar salaku mahluk pikagilaeun nu hirup tina bugang.
Kecap 'bilatung' ogé mangrupakeun istilah Sunda pikeun anak ucing.
Daptar eusi
Daur hirup[édit | sunting sumber]
Laleur ngalaman opat hambalan hirup: endog, larva (katelah bilatung), pupa, sawawa. Endog laleur biasana diteundeun dina daging, tai sasatoan, manur, atawa cai anu ngeuyeumbeu. Sanggeus 8-20 jam, ieu endog megar jadi bilatung, ngadaharan naon baé anu aya di sabudeureunana nepi ka mangsana robah jadi pupa. Sanggeus jadi pupa mah, ieu laleur bisa ingkah ka patempatan anu lembab.
Mangpaat[édit | sunting sumber]
Terapi bilatung[édit | sunting sumber]
Ti baheula, sahanteuna ti mangsa Perang Sipil Amérika, bilatung sok dipaké natambaan tatu; ayeuna ogé masih diajarkeun dina bagbagan tatamba Pasukan Husus Tentara AS[1]. Dina kaayaan stéril jeung dikontrol, si bilatung dilarapkeun kana tatu pikeun meresihan jaringan paéh dina tatuna. Kiwari, kelompok panalungtik nu dipingpin ku Andrew Boulton ti Universitas Manchester keur nguji kamampuhan terapi bilatung pikeun natambaan para pasén diabétes anu sok boga tatu nu teu cageur-cageur dina sukuna, patali jeung wedukna kuman MRSA (methicillin-resistant Staphylococcus aureus) anu nginféksi éta tatu[1].
Di masarakat muslim aya carita nu nyebutkeun yén Nabi Ayub tatu borokna digembrong bilatung, bisa jadi ieu téh dina raraga terapi bilatung. Mun ngarujuk ka dieu, paling henteu terapi bilatung geus aya ti mangsa abad ka-13 SM.
Dina pilem Gladiator aya ogé adegan nu mintonkeun terapi bilatung pikeun ngubaran tatu Maximus Meridius. Mun sacara historis bener, ieu ngandung harti yén terapi bilatung geus aya ti jaman Romawi kira abad ka-2.
Forénsik[édit | sunting sumber]
Sababaraha tipeu bilatung nu kapanggih dina bugang bisa dipaké ku para élmuwan forénsik. Dumasar kana hambalan kamekaranana, ieu bilatung bisa nunjukkeun lilana umur bugang katut di mana paéhna.
Bilatung digolongkeun dumasar hambalan 'instar'. Instar I panjangna 2-5 mm, instar II 6-14 mm, sedengkeun instar III 15-20 mm. Tilu hambalan ieu luyu jeung umur bilatungna: 2-3 poé, 3-4 poé, jeung 4-6 poé (pikeun ilaharna laleur imah) ti saprak endogna diteundeun.
Masalah[édit | sunting sumber]
Sarua jeung kutu, bilatung bisa ngabahyakeun sato ingon. Dina usum panas, laleur baranahanana gancang pisan, sahingga bisa ngahasilkeun bilatung anu kacida lobana nu bisa ngabalukarkeun myiasis. Najan lolobana mah hirup tina ngahakanan bugang, aya ogé laleur anu hirup salaku parasit di handapeun lapisan kulit manusa atawa sato hirup.
Bilatung biasana aya dina wadah runtah anu diantepkeun teu katutup, bangké sasatoan, kai buruk, jsb. Ku kituna, pikeun nyingkahan ayana bilatung di sabudeureun urang, taya deui cara lian ti ngaberesihan lingkungan tina runtah anu numpuk.
Rujukan[édit | sunting sumber]
- ↑ Craig, Glen (1988). US Army Special Forces Medical Handbook, pp.510-12, US Army Institute for Military Assistance.
Tumbu kaluar[édit | sunting sumber]
- Maggot vending machines in the UK
- Maggot Therapy Project website at the University of California, Irvine, list of maggot therapy practitioners
- http://www.monarchlabs.com/ suppliers of Medical Maggots™ (disinfected Phaenicia sericata larvae), picture of Medical Maggots™ vial
- http://www.bterfoundation.org/ BioTherapeutics Education and Research Foundation
- Getting rid of Maggots Website with visitors' input on getting rid of maggots


text:
Pangajaran 2
MACA (Maca Ngilo)
Baca sing gemet!
SAJARAH PAMARÉNTAHAN
KOTA BOGOR
Punjulna kota Bogor ti kota-kota séjénna nu aya di Jawa Barat nyaéta kasang tukang sajarahna. Pangna kitu lanan di Bogor kungsi ngadeg Karajaan Pajajaran. Di dieu pisan Prabu Siliwangi, raja Pajajaran anu kamashur kungsi ngaheuyeuk dayeuh ngolah nagara.
Ku sabab raket pakaitna jeung sajarah Pajajaran, arti upama Pamaréntah Kota Bogor nangtukeun idéntitas daérahna téh tina peristiwa sajarah Pajajaran. Upamana baé dina nangtukeun “hari jadi” kota Bogor, pamaréntah daérah netepkeun dina tanggal 3 Juni 1482. Ieu téh dumasar kana sajarah ngadegna puseur dayeuh Karajaan Pajajaran.
Karajaan Pajajaran dipingpin ku Sri Baduga Maharaja anu katelah Prabu Siliwangi. Sri Baduga mimiti nyangking kalungguhan raja Pajajaran dina tau 1482 sarta lumangsung salila 39 taun. Anu jadi ibukota karajaan nyaéta Pakuan. Tah, ti dinya pisan, tina peristiwa Pakuan dijadikeun puseur pamaréntahan anu jadi titik panginditan itungan taun “hari jadi” téh.
Ditetepkeunana angka taun 1482 dumasar kana ulikan sajarah yén Sri Baduga Maharaja mimiti ngadeg jadi raja Pajajaran téh dina taun 1482. Ari nangtukeun tanggal jeung bulan dumasar kana carita Pantun Bogor.
Dina Pantun Bogor aya bagian carita “Ngahiyangna Pajajaran” anu nyaritakeun yén baheula di ibukota Pajajaran sok diayakeun upacara Kuwérabakti. Ieu upacara téh maksudna ngareuah-reuah atawa sukuran usum panén, lilana 9 poé. Ramé pisan ieu pésta rahayat téh, diluuhan ku para inohong karajaan jeung sakumna rahayat Pajajaran. Dina taun 1482, upacara Kuwérabakti téh diayakeun dina tanggal 3 Juni. Salian ti ngareuah-reuah usum panén, ogé bari sakalian ngaresmikeun Pakuan minangka puseur dayeuh (ibu kota) Karajaan Pajajaran. Éta sababna tanggal 13 Juni 1482 tuluy ditetepkeun jadi “hari jadi” Kota Bogor.
Salian ti nangtukeun “hari jadi”, Pamaréntah Kota Bogor ogé netepkeun lambang, minangka idéntitas anu mandiri.
Titénan ieu lambang
Lambang Kota Bogor wangunna ‘perisai’ segi lima. Dina éta perisai aya opat gambar nyaéta: 1) manuk galudra anu nuduhkeun lambang nagara, 2) gunung salak puncak opat anu nuduhkeun yén kota Bogor perenahna aya di suku Gunung Salak, 3) istana Bogor anu nuduhkeun yén kota Bogor boga tempat (istana) anu ngandung sajarah, jeung 4) kujang anu nuduhkeun yén kota Bogor minangka ‘barang pusaka’ warisan Karajaan Pajajaran.
Kotamadya Bogor ogé boga motto, nyaéta Di nu Kiwari Ngancik nu Bihari, Seja Ayeuna Sampeureun Jaga, anu hartina naon-naon anu karasa ku urang poé ieu téh hasil usaha poé kamari, jeung naon anu dipigawé ku urang poé ieu mangrupa tarékah pikeun ngahontal poé isuk nu leuwih punjul. Kota Bogor siap tandang dina pangwangunan, pikeun ngawujudkeun program “Kota Jeroeun Taman”.
(tina Sabasa 3A pikeun kelas 9 semester ganjil kaca 26 – 28)
Diserat deui ku Hĕrni Hĕrningsih (nu ngurus blog), tina buku : Sabasa 3A (Pangajaran Basa Sunda Pikeun Siswa SMP di Kota Bogor), MGMP Basa Sunda Kota Bogor, Drs. Ahmad Hadi (Editor), Tangerang:Pamulang, citakan munggaran, Maret 2004.
Jawab Pananya di handap !
1. Upama dibandingkeun jeung kota séjénna nu aya di Jawa Barat, Kota Bogor aya punjulna. Naon?
2. Iraha ‘hari jadi’ Kota Bogor téh?
3. Naon kasang tukangna Pamaréntah Kota Bogor netepkeun ‘hari jadi’ Kota Bogor dina tanggal, bulan jeung taun sakitu?
4. Naon maksudna diayakeun upacara Kuwérabakti téh?
5. Saha Raja Pajajaran anu kamashur? Ayeuna di kota Bogor dipaké ngaran naon éta ngaran Raja Pajajaran téh?
6. Aya gambar naon baé dina lambang Kota Bogor téh? Terangkeun naon hartina éta gambar téh!
7. Ari motto Kota Bogor kumaha? Naon cenah hartina?
8. Di Bogor barang titinggal sajarah Karajaan Pajajaran anu kawen. Cing sebutkeun ku hidep!
Tinggalkan komentar
Belum ada komentar.
Comments RSS TrackBack Identifier URI


text:
Kamis, 24 September 2009
Sasakala Ganung Tangkuban Parahu
Kocap di Karaton Sunda Wibawa aya Putri anu geulis kawanti-wanti, endah kabina-bina, kakasihna Nyai Putri Dayang Sumbi. Ieu Putri Sekar Karaton Sunda Wibawa teh kacatur rea pisan kabisana dina harti maher metakeun kabinangkitan istri, kayaning masak, ngabordel, ninun jeung sabangsana. Tapi nu pangnyongcolangna mah nyaeta ninun.
Kamaheran Nyai Putri Dayang Sumbi dina perkara ninun geus jadi sabiwir hiji. Atuh puguh kituna teh jadi kareueus Sang Maha Raja. Eta lantaranana Sang Maha Raja ngadegkeun panggung jangkung di alun-alun pigeusaneun tempat Nyai Putri Dayang Sumbi ninun. Nya kitu, ti poe ka poe, ti minggu ka minggu, jeung saterusna Nyai Putri Dayang Sumbi damelna ngan ninun jeung ninun bae.
Salengkepna
Kamaheran Nyai Putri Dayang Sumbi dina perkara ninun geus jadi sabiwir hiji. Atuh puguh kituna teh jadi kareueus Sang Maha Raja. Eta lantaranana Sang Maha Raja ngadegkeun panggung jangkung di alun-alun pigeusaneun tempat Nyai Putri Dayang Sumbi ninun. Nya kitu, ti poe ka poe, ti minggu ka minggu, jeung saterusna Nyai Putri Dayang Sumbi damelna ngan ninun jeung ninun bae.
Salengkepna
Diposkan oleh Kuring Sunda Kiwari di 17.00 Tidak ada komentar:
Langganan: Entri (Atom)


text:
Tallahassee Tennis Challenger 2011
Tallahassee Tennis Challenger 2011 nyaéta pasanggiri tenis profésional anu diayakeun dina permukaan keras kabuka. Turnamén ieu asup kana édisi katiluna sarta mangrupa bagian ti ATP Challenger Tour 2011. Turnamén ieu lumangsung di Tallahassee, Amérika Sarikat, dina 11 nepi ka 16 April 2011.
Pamilon ATP[édit | sunting sumber]
Unggulan[édit | sunting sumber]
- Réngking dumasar daptar kaping 4 April 2011.
Pamilon séjén[édit | sunting sumber]
Di handap ieu nyaéta pamilon nu mibanda fasilitas wildcard pikeun maén di babak utami:
Di handap ieu nyaéta pamilon nu maén di babak utami langkung prosés kualifikasi:
- Wayne Odesnik
- Greg Ouellette
Di handap ieu nyaéta pamilon anu mibanda status lucky loser pikeun maén di babak utami:
Jawara[édit | sunting sumber]
Tunggal[édit | sunting sumber]
Donald Young meunang kana Wayne Odesnik (skor 6–4, 3–6, 6–3)
Ganda[édit | sunting sumber]
Vasek Pospisil / Bobby Reynolds meunang kana Go Soeda / Citakan:Country data GBR James Ward (skor 6–2, 6–4)